Jeftini letovi do Severne Koreje - Avio karte Severna Koreja - eSky.rs\nPretražite letove do Severne Koreje\nProverite najbolje prilike za letove do Severne Koreje\n✔ Postoje li posebne ponude za letove do Severne Koreje na eSky.rs?\n✔ Mogu li se pobrinuti za osiguranje prilikom rezervacije leta do Severne Koreje?\n✔ Ako rezervišem let do Severne Koreje, mogu li da rezervišem ujedno i smeštaj?\n✔ Koje avio-kompanije nude letove do Severne Koreje?\nBudite sigurni, da na eSky.rs ponuda letova do Severne Koreje uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije do Severne Koreje\nPopularni gradovi Jeftini letovi za Pjongjang


NATO ne vidi problem u akciji kosovske policije: Samo su sprovodili zakon – Sandzaklive.rs\nNATO današnju operaciju kosovske policije vidi kao “akciju sprovođenja zakona”, prenose kosovski mediji. Prema navodima “Kohe” misija KFOR-a na Kosovu bila je upoznata sa događajima i u komunikaciji sa vlastima.\nZvaničnik NATO-a rekao je za Radio Slobodna Evropa da “kosovska policija sprovodi operaciju sprovođenja zakona na cijelom Kosovu” i da je misija KFOR-a pod vodstvom NATO-a u stalnoj komunikaciji sa svim relevantnim institucijama na Kosovu i sa predstavnicima međunarodne zajednice.\nU odgovoru zvaničnika NATO-a ponavlja se da misija Sjevernoatlantske alijanse na Kosovu “ostaje u potpunosti usredsređena na svakodnevnu primjenu mandata UN-a, prema Rezoluciji 1244 iz 1999. godine, i nastavlja da pruža mirno, sigurno okruženje” i slobodno kretanje za sve zajednice koje žive na Kosovu.\nU reakciji ovog zvaničnika NATO-a navodi se i da “KFOR nastavlja pomagati u primjeni najnovijeg sporazuma o eskalaciji tenzija koji su postigli Beograd i Priština u okviru dijaloga koji je omogućila EU”.\nAkcija kosovskih snaga odvijala se u regionu Prištine, Peći, Kosovske Mitrovice, prenosi B92.\nKosovska policija saopćila je da je u ovoj akciji zaplijenjena roba “prokrijumčarena u iznosu od stotina hiljada eura, koja služi kao materijalni dokaz, a koja se nalazila na različitim lokacijama, poslovnim prostorima, skladištima itd.”


NEZAPAMĆENA DOMINACIJA ARENE SPORT: Najveća ikad zabeležena gledanost među kablovskim programima!\n26.05.2021. • 15:28\nSezona u velikoj većini fudbalskih liga je završena, ali sezona dominacije televizije Arena Sport kada je gledanost u pitanju tek se zahuktava i ne nazire joj se kraj.\nNezapamćena gledanost ostvarena je i juče tokom finalne utakmice Kupa Srbije. Zabeležen je apsolutni rekord među svim kablovskim kanalima od kada se sprovode piplmetarska merenja gledanosti.\nNeverovatno zvuči da je za vreme susreta "večitih" rivala ukupan share Arene Sport iznosio 17,2 posto, dok je među muškom populacijom od 15 do 54 godine on iznosio fantastičnih 29,1 procenata.\nPodizanje produkcijskih standarda rezultiralo je odličnim rejtinzima sportskih kanala Arena Channels Group, ali i podizanjem ugleda i statusa kod gledalaca.\nPotvrdila se kao ispravna poslovna politika Arene da je ekskluzivnost jedini put ka prestižnim rezultatima.\nTakođe, pre i posle finala Kupa u kojem su se sastali Crvena zvezda i Partizan tradicionalno je emitovan studijski program kojim je Arena Sport ponovo zadala domaći zadatak i održala lekciju konkurenciji.\nU ukupnoj gledanosti tokom utorka, 25. maja televizija Arena sport koja posluje u sastavu Telekoma Srbija, zauzela je visoko četvrto mesto uključujući i konkurente sa nacionalnom frekvencijom. Međutim, ako uzmemo u obzir period od 19 do 22 sata na televizijskom nebu najsjajnija zvezda bila je Arena, zabeleživši rekordnu, nikad zabeleženu gledanost kada su kablovski emiteri u pitanju.\nDnevni prosek od 5,5% predstavlja ubedljivo najveću gledanost Arene od kada se meri gledanost!\nVečeras je finale Lige Evrope, u subotu finale Lige šampiona. Mačesterski klubovi su favoriti u oba meča za osvajanje trofeja protiv Viljareala odnosno Čelzija, ali iznenađenja su uvek moguća. Izuzev kada je u pitanju gledanost, odnosno liderska pozicija među sportskim televizijama.\nNe zaustavljamo se, idemo dalje, zahvaljujući vetru u leđa koji nam daju naši gledaoci dajemo sve od sebe i sigurni smo da nas čeka još mnogo pobeda i priznanja.


Bekament u Arandjelovcu otvorio dva nova proizvodna postrojenja i automatizovani magacin (VIDEO)\nBeta 13. juna 2018. 15:45\nKompanija Bekament je danas u Arandjelovcu otvorila nove pogone za proizvodnju i automatizovani magacin, čime će njeni proizvodni kapacitet biti utrostručeni, odnosno godišnje će proizvodi do 350.000 tona gradjevinskog materijala.\n„Roba u našim magacinima neće biti starija od pet dana, čime ćemo uspostaviti nove standarde u kvalitetu isporuka, jer naš kupac ne sme da čeka“, rekao je Čolović.\n„Pre dve godine imao sam čast da budem deo delegacije koju je predvodio Aleksandar Vučić, kada smo prisustvovali otvaranju novog postrojenja za proizvodnju stiropora. Bekament je tada zapošljavao oko 300 radnika, sada ih zapošljava skoro 360. U odnosu na 2016. godinu 40 odsto su uvećali promet kompanije“, naveo je Stefanović.\n„Bekament skoro svake godine svoju prodaju uvećava za 20 odsto i nastaviće da investirati i zapošljava bove radnike“, kazao je on i dodao da je kompanija imala podršku lokalne samouprave i da su sve neophodne dozvole za izgradnju novih pogona dobijene u kratkom roku.\nPodsetio je da je prošle godine Bekament registrovao fondaciju koja je prikupila 70 miliona dinara za novi poiklinički deo bolnice u Arandjelovcu.KOMPLETAN VIDEO MATERIJAL MOŽETE PREUZETI OVDE\nProizvodna hala za švedski Rimaster u Paraćinu u drugoj polovini…


Regionalna akcija sađenja drveća 'Drvo prijateljstva' i u Sarajevu - BHPutovanja.ba\nEvropski fond za Balkan (EFB) pokrenuo je akciju sađenja 400 stabala drveća u svim glavnim gradovima država regiona "Drvo prijateljstva".\nIdeja akcije je kompenzacija štete u vidu CO2 emisije nastale kroz sve poslovne letove EFB tokom 2019. godine. Cilj akcije je pokazati da je moguće kroz preuzimanje pojedinačne odgovornosti napraviti razliku na lokalnom i regionalnom nivou.\nDrveće će u petak 30. oktobra biti istovremeno posađeno u Sarajevu, Skoplju, Prištini, Tirani, Podgorici i Beogradu, a volontersku i logističku podršku su najavili brojni lokalni partneri.\nU Sarajevu će biti posađeno 60 stabala, a akcija će se realizovati uz pomoć Fondacije za razvoj i demokratiju, čiji je dio ekološka inicijativa "Za čisto i lijepo Sarajevo".\n- Ovom akcijom prvenstveno želimo da podignemo svijest među građanima država regiona o posljedicama koje njihove individualne aktivnosti imaju po zagađenje prirode. Drago nam što smo na lokalnom nivou uspjeli da se povežemo sa relevantnim partnerima za ovu temu - objašnjava Aleksandra Tomanić, izvršna direktorica EFB.\nOsim simboličkog i motivacionog značenja koju ova akcija sadnje ima, organizatori su se za ovo odlučili i kako bi podigli svijest o sve učestalijem zagađenju vazduha zemalja regiona.\n- Gradovi regiona su prošle godine u više navrata bili na listi najzagađenijih gradova u svijetu i važno je preduzeti udružene i konkretne korake da se to ne ponavlja. Sađenje drveća je jedan od najjednostavnijih i najvažnijih među njima - istakla je programska menadžerica u EFB Katarina Tadić.\nFaris Fejzagić, predstavnik inicijative Za čisto i lijepo Sarajevo, također ističe važnost povećanja zelenih površina u Sarajevu za dobrobit svih građana.\n- Ozelenjavanje zelenih površina je važno za smanjenje aerozagađenja, koje ima direktne negativne posljedice na zdravlje građana. Mi smo se rado priključili ovoj regionalnoj inicijativi, jer vjerujemo da ovakvi primjeri mogu da osvjeste građane našeg regiona da se suočavamo sa istim problemima koji traže zajedničko djelovanje. Iako smo prvobitno planirali da uključimo građane u sprovođenje akcije, aktuelna epidemiološka situacija nas je nažalost spriječila da to ovog puta izvedemo - rekao je.\nPoseban značaj akcije "Drva prijateljstva" je zajedničko regionalno povezivanje i djelovanje organizacija koje se bave eko-aktivizmom i koje imaju veliko iskustvo rada u lokalnim zajednicama - Za čisto i lijepo Sarajevo iz Sarajeva, Environmental Territorial Management Institute iz Tirane, Sbunker iz Prištine, Skopje Smog Alarm, Air Care i Treebanks iz Skopja, OZON, Podgorica i Pravo na grad, Ulice za bicikliste i Šuma peva iz Beograda.\nDRVEĆE AKCIJA SADNJA\nPosljednjeg dana petog Međunarodnog festivala književnosti Bookstan u subotu, 31. oktobra planiran je bogat program.\nAkcija sadnje drveća u svim glavnim gradovima zemalja zapadnog Balkana\n30.10.2020 u 08:34\nEvropski fond za Balkan (EFB) pokrenuo je akciju "Drvo prijateljstva" kojom je predviđeno sađenje 400 stabala drveća u s...\nStanje na cestama 30. 10. 2020.\n30.10.2020 u 06:36\nZbog saobraćajne nezgode koja se dogodila na dionici magistralnog puta Vitez- Kaonik, u mjestu Nadioci, saobraćaj je obu...


„Veoma smo ponosništo je magazin Euromoney, sada već po peti put, u poslovanju Banca Intesa prepoznao standard za izvrsnost u bankarstvu. U okruženju niskih kamatnih stopa, kompleksnih regulatornih zahteva i intenzivne konkurencije postigli smo izuzetne rezultate i potvrdili našu vodeću tržišnu poziciju, pružajućipritom dinamičnu podršku privredi i građanima. Usmerenost na njihove potrebe, uz očuvanje stabilnosti sistema i usklađivanje poslovnog modela kroz nastavak digitalne transformacije biće glavni pokretač daljeg rasta i unapređenja našeg poslovanja“, izjavila je Draginja Đurić, predsednik Izvršnog odbora Banca Intesa.\nBanca Intesa, članica međunarodne grupacije Intesa Sanpaolo, zauzima vodeće mesto na tržištu Srbije mereno glavnim parametrima uspešnostibankarskog poslovanja – ukupnom aktivom, kapitalom, kreditima i depozitima klijenata. Banka posluje sa 1,43 miliona klijenata u segmentu fizičkih lica, preduzetnika, malih i srednjih preduzeća, velikih kompanija i lokalnih samouprava putem mreže od 165 ekspozitura strateški raspoređenih širom zemlje.


Jat leti u istoriju - Istinomer\nJat leti u istoriju\nMinistar za infrastrukturu o osnivanju nove nacionalne aviokompanije. (Beta, 16. 6. 2010. godine)\n„Upravo je u fazi završetka osnivanje novog preduzeća koje će zameniti Jat.“\nhttps://www.istinomer.rs/izjava/jat-leti-u-istoriju/ 2010-09-23 1 5 0 Neistina Istinomer\nVlada Srbije odlučila je 16. aprila 2010. godine da osnuje novo preduzeće koje će od „Jat ervejza“ preuzeti ulogu nacionalnog avioprevoznika.\nNakon dva meseca, ministar za infrastrukturu izjavio je da je osnivanje novog preduzeća „u fazi završetka“. Ispostavilo se, međutim, da novo preduzeće nije osnovano, a nadležni već govore o novim rokovima. Državni sekretar za vazdušni saobraćaj Miodrag Miljković ističe da bi nova kompanija mogla da bude osnovana do iduće jeseni.\n„Konsultant za osnivanje nove avio-kompanije, koja će od ‘Jat ervejza’ preuzeti ulogu nacionalnog avio-prevoznika, biće izabran do kraja oktobra i imaće rok od godinu dana da završi posao.“\nBlic, 3. 9. 2010. godine\nZbog toga Istinomer izjavu ministra Mrkonjića ocenjuje kao neistinitu.\ninvesticije privatizacija avioni javna preduzeća restrukturiranje preduzeća JAT avio saobraćaj


Tramp, Milošević i otpor populizmu – Škrip\nTramp, Milošević i otpor populizmu\n9. фебруара 2017. 29. јуна 2019. vuk\nIako bi na prvi pogled najlogičnije bilo porediti ličnost i kampanju Donalda Trampa sa onima koje su vodili Vojislav Šešelj ili Bogoljub Karić, budući da Tramp u prvi plan ističe radikalno agresivan govor i stečeno materijalno bogatstvo, ipak je zanimljivije uporediti ga sa čovekom koji je, za razliku od pomenute dvojice sunarodnika, kao rezultat kampanje uspeo da osvoji ( apsolutnu ) vlast. Reč je o usponu Slobodana Miloševića, prvo na čelo Srbije kao federalne jedinice, a potom i kao nezavisne države. Treba napomenuti da je nesporno da između SAD 2016. godine i SFRJ krajem osamdesetih godina prošlog veka postoji mnogo razlika ( neko bi rekao da ne postoji niti jedna jedina sličnost), međutim, pojedini načini vođenja kampanje i stvaranja političkog lidera ostaju nepromenjeni bez obzira u kom se vremenu ili društvenom uređenju odigravali.\nPre svega, i Tramp i Milošević su na vreme prepoznali specifičan deo biračkog tela i delove zemlje kojima će se prvenstveno obraćati i koji će biti tas na vagi, presudan za njihovu pobedu. Tako imamo Trampa, koji se od samog početka debate sa svojim republikanskim protivnicima, a pogotovo kasnije, u debati sa Hilari Klinton, oslanjao na podršku ljudi koji su gubitnici globalizacije i sporazuma o slobodnoj trgovini ( čiji je apologeta upravo Klinton), prevashodno na Srednjem Zapadu SAD-a. Na primer, u sve tri finalne debate, Tramp je, bez obzira na postavljena pitanja, podsećao na gubitak radnih mesta u Ohaju i ostale nusproizvode NAFTA sporazuma. Upravo je Ohajo, zajedno sa svojim susedima, Pensilvanijom i Mičigenom i odlučio predsedničke izbore, prešavši na republikansku stranu, po prvi put posle mnogo godina.\nSa druge strane, Milošević je isto tako precizno identifikovao SAP Kosovo kao ključnu teritoriju čije „osvajanje“ bi utrlo put dominantnom položaju u celoj Federaciji. Iskra zapaljena na Kosovu, tog aprila 1987. godine i antologijskim „niko ne sme da vas bije“ ubrzo je donela pobedu i na Osmoj sednici i pokoravanje SR Srbije. Na krilima iste zapaljive retorike, ali za specijalnu priliku zapakovane u oblandu „antibirokratskog pokreta“, osvojena je vlast u SR Crnoj Gori i SAP Vojvodini, već sledeće godine.\nZatim, obojica su se na vlast uzdigla na krilima desnog populizma, u doba političkih previranja, kako u svetu, tako I u svojim zemljama. Međutim, političko profilisanje na ovakav način je zajedničko za mnogo lidera, u različitim vremenima i na različitim kontinentima. Ono što izdvaja pomenuti dvojac je što su obojica svesno predstavljali otpadnike od svojih matičnih partija, čiju su infrastrukturu iskoristili kako bi zauzeli određene pozicije i pristup medijima uoči događaja i samih izbora na kojima će osvojiti vlast. I to ne samo otpadnici od političkih partija, već i od šireg establišmenta koji je polako, ali sigurno gubio poverenje građana sa svih strana ideološkog spektra.\nU ličnostima Ivana Stambolića, koji se ne snalazi u rešavanju eskalacije nasilja na Kosovu i nemušto poziva na održanje statusa quo, i Džeba Buša koji, jednako smušeno, ne uspeva da u debati nametne nijednu temu koju mu je izborni štab savetovao, ima mnogo sličnosti, ne samo po tome što dolaze iz porodica sa političkim pedigreom. Ma koliko njihovi stavovi za nekog bili ispravni ili ne, novi način komunikacije ih je potpuno zatekao i izbacio iz političkog koloseka. Obojica su predstavljali zalazak jedne epohe,čak pomalo i tužno nesvesni trenutka u kom se nalaze i bore za moć.\nUpravo ovde je ključ za razumevanje Miloševićeve i Trampove popularnosti i izbornih pobeda. U vremenu političkih previranja, kada dobar deo građana oseća da je suštinska promena neophodna, obojica izgovaraju reči koje su pre toga dugi niz godina nailazile na društvenu osudu, i koje su stoga bile izricane samo u bezbednom okruženju porodičnih domova i lokalnih kafana. Pritom, to se najmanje odnosi na Trampove najcitiranije rečenice, u kojima vređa pojedince I grupe. Najveći politički profit je ostvario koristeći sintagme kao što je “radikalni islamski terorizam” koja je bila u glavama mnogih Amerikanaca, posebno od 11. septembra, ali koja do tada nije imala mesto u debatama predsedničkih kandidata.\nSlično tome, Miloševićeva retorika koja kao glavnu ideju uzima rešavanje “srpskog nacionalnog pitanja” krajem osamdesetih je takođe bila jedna novost i šamar establišmentu, ali ona ni tada nije bila suštinski nova, već se samo nalazila ispod površine javnog govora.\nDa se u oba slučaja igralo na kartu evociranja nekih ( namerno) nedovoljno jasno definisanih vremena, i ukazivanju na to da je zemlja došla do raskrnice, pokazuju I slogani koje su MIlošević I Tramp koristili, a koji sadrže istu ključnu reč – ponovo ( Oj Srbijo iz tri dela ponovo ćeš biti cela/Make America Great Again).\nPoređenje načina na koji su ove dve ličnosti došle na vlast nema za cilj puko nabrajanje njihovih sličnosti, već pokazuje da demagoški pokreti koji se, sa vremena na vreme, pojavljuju u skoro svim državama, imaju određen obrazac, koji nije uvek lako uočljiv, i koji zbog toga često odnosi izborne pobede nad opcijama koje sebe smatraju progresivnom elitom.\nUpravo je razumevanje tog “obrasca” neophodno kako bi se izbegle tragične posledice ukoliko bi taj talas populizma otišao predaleko, što se i dogodilo u Srbiji početkom devedesetih. Rastućem demagoškom pokretu se ne mogu suprotstaviti isprane konstrukcije i floskule, te bezidejni I neharizmatični lideri koji ne mogu da ostvare kontakt sa ljudima van partijske baze. U SAD-u je takav ignorantski odnos prema protivniku I vremenu u kom se nalaze koštao vlasti Demokratsku partiju, a i za Srbiju, u kojoj periodi političke stabilnosti mnogo kraće traju, važi zlatno pravilo da ukoliko elita ne prepoznaje trenutak u kom status quo mora da se menja, ona svakako nije progresivna, a uskoro neće biti ni elita.\nLuka Bošnjak je rođen 1990. godine u Novom Sadu. Završio je Pravni fakultet u Novom Sadu 2015. Godine, a trenutno na master studijama na Fakultetu političkih nauka u Beogradu, smer „Evropske studije“. Alumni „Studija budućnosti“ Beogradske otvorene škole, XXIII generacija, praktikant u Beogradskoj otvorenoj školi, u Centru za evropske integracije. Hobiji su mu kućno pivarstvo, fudbal i kvizovi opšteg znanja.\n← Ona što stalno nešto filozofira\nŠovinizam u svoja četiri zida, uz teleću čorbu →\n8. јануара 2013. 27. новембра 2013. editor\nPolitička kultura i demokratska stabilnost\n21. новембра 2013. vuk


Usljed zagađenja vazduha godišnje umre 400.000 ljudi u EU, u BiH preko 100.000! - Radio Brčko distrikta BiH\nPočetna/BiH/Usljed zagađenja vazduha godišnje umre 400.000 ljudi u EU, u BiH preko 100.000!\nUsljed zagađenja vazduha godišnje umre 400.000 ljudi u EU, u BiH preko 100.000!\nZagađenje vazduha i dalje je jedna od najvećih opasnosti po zdravlje u Evropi, a svake godine više od 400 000 preuranjenih smrtnih slučajeva uzrokovano je zagađenjem vazduha u Evropskoj uniji, navodi se u izvještaju Evropske agencije za okolinu (EEA).\nZagađenje bukom nalazi se na drugom mjestu sa 12 000 izazvanih smrti, nakon čega slijede uticaji klimatskih promjena, posebno vrućina, pokazala je procjena EEA- o zdravlju i okolišu.\nNizak kvalitet okruženja doprinosi sa 13 odsto ili jedno od osam smrtnih slučajeva, navodi se u izvještaju.\nTeret zagađenja i klimatskih promjena varira širom Evrope, s očitim razlikama između zemalja na istoku i zapadu kontinenta.\n– Postoji jasna veza između stanja okoliša i zdravlja našeg stanovništva – naglasio je Virginijus Sinkevičius, evropski komesar za okoliš, okeane i ribarstvo, dodajući da svi moraju shvatiti da, brinući se o našoj planeti, ne spašavamo samo ekosisteme, već i živote, posebno one koji su najugroženiji.\nNajveći udio nacionalnih smrtnih slučajeva, čak 27 odsto, pripisuje se okolini u Bosni i Hercegovini, a najmanji na Islandu i Norveškoj po devet odsto, ističu iz EEA.\nUpozoravaju da zagađenje vazduha i buka, uticaji klimatskih promjena poput vrućina i izloženosti opasnim hemikalijama uzrokuju loše zdravlje u Evropi.\n– Iako vidimo poboljšanja u okolišu u Evropi i jasan fokus u Zelenom dogovoru za održivu budućnost, izvještaj ukazuje da su potrebne snažne mjere za zaštitu najugroženijih u našem društvu – rekao je Hans Bruyninck, izvršni direktor EEA.\nEEA je naglasila da je poboljšanje zdravlja i blagostanja evropskih građana važnije nego ikad, s pažnjom koja je trenutno usmjerena na rješavanje pandemije koronavirusa.\n– Pandemija je oštar primjer složenih veza između okoline, naših socijalnih sistema i našeg zdravlja – istakao je Bruyninck.\nDodao je da siromaštvo često ide zajedno sa životom u lošim ekološkim uslovima i lošim zdravljem. Te se veze moraju rješavati kao dio integrisanog pristupa prema inkluzivnijoj i održivijoj Evropi, smatra on.\nEvropska unija Evropske agencije za okolinu Zagađenje vazduha БиХ


Beta 18. oktobra 2020. 21:25\n„Pričalo se mnogo o dominaciji u derbijima pre ove utakmice. Zvezda je i u ovoj utakmici pokazala dominaciju, koju pokazuje već godinama u domaćem šampionatu. Partizan nije izašao iz svog šesnaesterca, mi smo diktirali tempo utakmice. Poklonili smo im gol, ali smo se brzo vratili i imali nekoliko izrazitih prilika – Gobeljić je pogodio stativu, Falćinelijeva prilika glavom i Nikolićeva posle kornera“, rekao je Borjan.\nBorjan je rekao i da Zvezda „iz godine u godinu potvrdjuje kvalitet“.\n„Mi smo kvalitet i dominaciju dokazali plasmanom u dve grupne faze Lige Evropa i Lige šampiona, a na ovom meču smo pokazali da možemo da se nadamo i četvrtoj uzastupnoj tituli šampiona Srbije i da je zaslužujemo. Kao kapiten ponosam sam na moje momke, kao i na moj klub koji je jednom pokorio Evropu i iz godine u godinu potvrdjuje kvalitet“, dodao je.\nBorjan je rekao i da će Zvezda „uzvratiti dobro gostoprimstvo igračima i stručnom štabu večitog rivala u prolećnom delu šampionata“, kao i u Ligi Evropa.\n„A ukoliko budu želeli da pogledaju rezultate dominacije i Evropu, a bude dozvoljeno prisustvo publike u Ligi Evropa, ostavićemo im najbolja mesta“, rekao je Borjan.


Zavod za zdravstvenu zaštitu radnika "Železnica Srbije" obeležio slavu Sveti Vrači\nZavod za zdravstvenu zaštitu radnika „Železnica Srbije“ obeležio je danas, 14. novembra, krsnu slavu Sveti Kozma i Damjan, u narodu poznatiju kao Sveti Vrači. Domaćin slave bio je direktor prim. Dr Vlado Batnožić, a među brojnim gostima bili su ministar rada, zapošljavanja, boračkih i socijalnih pitanja Aleksandar Vulin, ambassador i generalni konzul Libijske ambasade u Beogradu , predstavnici poslovodstva srpskih železničkih kompanija i javnih preduzeća, kao i brojni zdravstveni radnici.\n-U godini u kojoj slavi 130 godina svoga postojanja, Zavod za zdravstvenu zaštitu radnika Železnice Srbije danas je jedna od najsavremenijih i najkvalitetnijih medicinskih ustanova u zemlji, koja u ovom trenutku brine o preko 100 hiljada železničkih osiguranika. Među njima je najviše železničara, članova njihovih porodica i železničkih penzionera, ali je Zavod otvoren i za druge građane Srbije. Opredeljen za moderno, menadžersko poslovanje, Zavod danas nastoji da na tržišnim osnovama privuče što veći broj korisnika izvan železničkog sistema, rekao je danas prim. dr Vlado Batnožić, direktor Zavoda za zdravstvenu zaštitu radnika Železnica Srbije.\nPrema njegovim rečima, Zavod danas ne bi bio to što jeste da nije stručnog medicinskog osoblja, koje 24 sata brine o pacijentima, a prevashodni cilj u budućnosti biće zapošljavanje mladih lekara i medicinskih sestara. Zavod je u prethodnom periodu ostvario značajne rezultate, a preko 780 lekara, medicinskih tehničara i drugih zaposlenih brine o zdravlju preko sto hiljada osiguranika. -Imajući u vidu da je naš imperativ zdravlje pacijenata, nastavićemo sa opremanjem i nabavkom savremenih aparata, kako u centrima Zavoda u Beogradu, Nišu i Novom Sadu, tako i u ambulantama Zavoda širom Srbije. Za sve uspehe našeg Zavoda zaslužni su zaposleni svojim odgovornim radom stekavši poverenje pacijenata.Svakodnevno se u ustanovama Zavoda za zdravstvenu zaštitu radnika "Železnica Srbije" leči više od 4.000 železničara, a taj posao u 16 gradova u Srbiji obavlja 750 zaposlenih, od kojih 220 lekara. Uveren sam da ćemo zajedno i u ovim teškim vremenima, odgovornim radom i zalaganjem, sve teškoće prevazići, objasnio je Batnožić. Ministar rada, zapošljavanja, boračkih i socijalnih pitanja Aleksandar Vulin pohvalio je veliku ulogu Zavoda i podsetio na značaj koji ova ustanova ima u primarnoj zdravstvenoj zaštiti zdravstvenog sistema Srbije.\n"Stvorićemo nove uslove, bolje lekove, lepše ordinacije, ali, ako izgubimo ono ljudsko u sebi, odnos prema čoveku, ništa nismo uradili, niti napredovali", rekao je Vulin, zahvaljujući osoblju Zavoda dodajući da "to što radite govori sa koliko humanosti, napora, pažnje svakoga dana posvećujete onima kojima je pomoć potrebna".\nVulin je istakao da država značajno ulaže u sve oblasti zdravstvene zaštite i da se kvalitet te zaštite zaista poboljšava čime su sve manje razlike između privatnog i društvenog sektora."Naravno, naš cilj je ne samo da razlika nema, nego da državni sektor bude još veći i uspešniji, da jednostavno više nema liste čekanja, ali o tome će svakako mnogo kompetentnije i češće govoriti i raditi ministar Zlatibor Lončar", rekao je Vulin.\nNa prigodnoj ceremoniji podeljene su plakete i zahvalnice privrednim subjektima i zaposlenima u Zavodu koji su u prethodnom periodu svojim zalaganjem pomogli u radu Zavoda.\nCrkveni obred sečenja slavskog kolača sa molitvama za zdravlje zaposlenih i onih koji se leče u ovoj zdravstvenoj ustanovi obavljen je u prostorijama Zavoda, uz prigodan umetnički program i učešće hora Kulturno-umetničkog društva“Branko Cvetković“. IZDVAJAMO


ŠOK NA MARAKANI: Terzić OTIŠAO iz Zvezde!\nPomalo neočekivani transfer na Marakani\nCrvena zvezda je prodala Aleksu Terzića.\nJedan od najtalentovanijih igrača iz omladinske škole crveno-belih na leto se seli u Italiju iako nije takoreći ni omirisao barut seniorskog fudbala u Srbiji.\n„Mozzart sport“ saznaje da će jedan od predvnodnika generacije igrača rođenih 1999. godine prodat Fiorentini za milion i po evra, a čitav posao trebalo bi da u utorak bude završen i ozvaničen.\n„Viola“ će već sada uplatiti kompletno obeštećenje na račun kluba sa Marakane, gde će i Terzić ostati narednih šest meseci, jer je zvanični prelazni već završen, pa će on tek u junu krenuti put Toskane.\nIz Firence su dugo motrili na omladinskog i mladog reprezentativca Srbije koji je odlično igrao u omladinskoj Ligi šampiona ove sezone i shvatili su da mogu za relativno mali novac da dovedu sledećeg fudbalskog bisera iz Srbije kao što su to činili ranije, uglavnom sa igračima Partizana.\nNa ruku im je išlo i što Terziću aktuelni ugovor ističe u decembru, a usled dolaska Milana Gajića jasno je da ne bi igrao preveliku ulogu u timu čak i u slučaju odlaska Milana Rodića, iako je često bio apostrofiran kao zalog za budućnost.\nUostalom, zbog toga je ove zime i prekomandovan u Grafičar sa samo 6 odigranih prvenstvenih utakmica u seniorskom timu crveno-belih.\nUjedno, u Zvezdi su i zatvorili finansijsku konstrukciju ovim transferom koji je bio neophodan usled dolazaka ove zime, ali i povećanja plata igračima koji su produžili ugovore.\nPrevious Article SRBIN SVEMOĆAN: Tadić SASTAVLJA reprezentaciju Brazila!\nNext Article PRE NAJBITNIJE UTAKMICE: Fudbaler Zvezde izneo UPOZORENJE!


Povoljan kredit za promenu prozora\nObjavljeno u Istražujemo Napisano Urednik oktobar 30 2018\tveličina teksta\tSmanji veličinu teksta Povećaj veličinu teksta\nSve veća potražnja za stolarijom na kredit. Na srpskom tržištu nedavno su se ponovo pojavili krediti za energetsku efikasnost za građane.\nBanke u ovu svrhu najčešće odobravaju dinarske potrošačke kredite u iznosu do tri miliona dinara sa rokom otplate do sedam godina. Nominalna kamatna stopa iznosi 9,11 odsto na godišnjem nivou, dok je efektivna kamatna stopa od 10,82 odsto godišnje.\nKako naglašavaju bankari, ovaj proizvod donosi smanjenje troškova domaćinstva ulaganjem u energetski efikasne tehnologije, ali i podiže svest o značaju očuvanja životne sredine kroz unapređenje energetske efikasnosti.\nPročitano 562 puta\tPoslednji put izmenjeno Poslednji put izmenjeno oktobar 30 2018\nViše iz ove kategorije « Sve veća potražnja stolarijom na kredit\tVažan deo prozora »


Oktobar 14, 2021 12:36\nMinistar spoljnih poslova Nikola Selaković sutra će u Nujorku u Ujedinjenim nacijama imati priliku da govori i o jučerašnjoj akciji na severu pokrajine u kojoj je Priština upotrebila i vatreno oružje, i to na sednici Saveta bezbednosti na kojoj će biti razmatran redovni šestomesečni izveštaj generalnog sekretara UN o radu UNMIK-a.\nSednica na kojoj će šef UNMIK-a i specijalni predstavnik generalnog sekretara UN Zahir Tanin, prestaviti izveštaj, mesto je na kome će ministar Selaković pred članicama SBUN moći da govori i o brojim jednostranim potezima Prištine, poput jučerašnjeg kada su pod lažnim izgovorom da odgovaraju na krijumčarenje, naoruzane kosovske specijalne snage koristile šok bombe i vatreno oružje, pri čemu je jedan Srbin teško povređen, a desetak njih lakše.\nŠef srpske diplomatije na ovoj sednici, prvoj koja od izbijanja pandemije nije u video formatu, biće u mogućnosti da upozori na unilateralno delovanje Prištine kao najgori način rešavanja nesuglasica, jer se na taj način proizvode problemi a ne rešenja, a jedan od takvih ptrištinskih poteza bila je i nedavna situacija na administrativnim prelazima.\nUpravo zato ministar je pred polazak u Nujork, govoreći o važnosti redovnog razmatranja pitanja KiM u SBUN i predstojećoj sednici posvecenoj radu UNMIK-a, izrazio očekivanje da će poslednji događaji na severu pokrajine biti adekvatno i objektivno predstavljeni u Izveštaju generalnog sekretara UN, buduci da takvi potezi Prištine mogu dovesti do teških posledica i destabilizacije.\nSelaković će sutra na Ist riveru ponoviti da Beograd nastavljla da insistira na zaštiti srpskog stanovništva na KiM i očuvanju mira i stabilnosti.\nU svetlu svih tih dešavanja, ministar će još jednom naglasiti da je za Srbiju od kljucne važnosti nastavak angažmana UNMIK-a u nesmanjenom obimu i sa neizmenjenim mandatom iako se SAD zalaže da se mandat misije privede kraju.


SMALL GROUP TRENINZI – Fitness Spa WellnessLand centar Beograd\nMogućnost adekvatnog izvođenja svih kretih obrazaca jedan je od osnovnih parametara funkcionalnog tela. Ovaj program umerenog intenziteta usmeren je upravo na funkcionalnost pokreta, razvoj mobilnosti, stabilnosti i funkcionalne snage kroz višezglobne vežbe i pune amplitude. Programiran je tako da sadrži sve kretne strukture, kao i progresije u odnosu na trenutne mogućosti svakog pojedinca, ovakav pristup omogućava pre svega bezbednost, a zatim i konstantan progres kroz trenažni proces. (Vaše telo se kreće po raznim obrascima u toku dana, unapredite sve te obrasce kretnja na tereningu kroz progresije kako bi ste se kretali lakše, brže i pravilnije i što je dansa najbitnije što više)\nImplementiranje HIIT (high intensity interval training) metoda u program treninga barem jednom nedeljno, učiniće da ubrzate vaš bazalni metabolizam i izgradite mišiće, a samim tim izgubite više kalorija nego na uobičajenim treninzima . Ovaj visoko intenzivni intervalni program uključuje eksplozivne pokrete i skokove dozirane kroz odgovarajuće progresije u odnosu na trenutne mogućnosti korisnika, namenjen je svima koji zele dobar trening za 40 tak minuta, žele bolju kordinaciju, da se brže kreću i uzivaju u dinamičnom i zanimljivom treningu.


Maj, 2010 No. 128\nASOCIJACIJA MEDIJA I AGENCIJE UNAPREĐUJU SARADNJU\nPosle dugo vremena vodeće medijske kuće, okupljene oko Asocijacije medija i vodeće media buying agencije u Srbiji razgovarale su na skupu održanom u sedištu Asocijacije medija o unapređenju saradnje. U ime izdavača skupu su prisustvovali direktori medijskih kuća Politika novine i magazine, Kompanija Novosti, Ringier Srbija, Dnevnik Vojvodinapress, Color Press Group, Adria Media Group, Press Publishing Group, Alliance International Media, Ekonomist Media Group, Vreme d.o.o., NIN d.o.o. Gosti, direktori agencija koje za svoje klijente angažuju proctor u medijima predstavljali su Direct Media, Grey, Media Pool, Media S, Media House, One Media. U razgovoru koji je potrajao puna dva sata konstatovano je da postoji čitav niz mogućnosti za unapređenje međusobne saradnje. Šta će i kog obima će biti prvi zajednički koraci predložiće zajednički tim stručnjaka, do kraja maja.\nUSVOJEN PLAN REORGANIZACIJE FUTURE PLUS\nNovinsko-izdavačke kuće okupljene oko Asocijacije medija sa zadovoljstvom su primile vest da je Privredni sud u Beogradu, posle pozitivnog glasanja poverilaca, usvojio Plan reorganizacije kompanije Futura Plus, koji je predložio stečajni upravnik Budimir Mrdović, čime je izbegnuta likvidacija najvećeg distributera dnevnih novina i magazina u Srbiji. Asocijacija medija će dati aktivan doprinos u realizaciji Plana reorganizacije koji će trajati do kraja 2013. godine, do kada se očekuje kompletna stabilizacija poslovanja Future Plus. Kompanija Futura plus je distributivni lanac sa 1.200 prodajnih mesta širom Srbije i 2.500 zaposlenih, koji je lošim poslovanjem bio doveden do propasti. Većinskom odlukom poverilaca kao i odlukom Privrednog suda u Beogradu o usvajanju Plana reorganizacije kompanije Futura Plus stvoreni su preduslovi za hitne i radikalne poteze u pravcu sanacije i ozdravljenja kompanije koja je od izuzetnog značaja za distribuciju štampe u zemlji. Izdavači okupljeni oko Asocijacije medija zahvaljuju svim zaštićenim, posebno bankama, i nezaštićenim poveriocima koji su podržali plan reorganizacije “Future”.\nTANJUG NOVI ČLAN ASOCIJACIJE MEDIJA\nUpravni odbor Asocijacije medija, jednoglasno je prihvatio molbu Nacionalne novinske agencije Srbije – Tanjug za pristupanje Asocijaciji. U radu Asocijacije medija Agennciju Tanjug predstavljaće Branka Đukić generalna direktorka ove novinske agencije. Prateći dogadjaje u zemlji i svetu, Tanjug, dnevno emituje oko 400 informacija, više od 100 fotografija, video i audio zapisa i izdaje brojne biltene zadovoljavajući tako potrebe novina, radija, televizije, državnih organa, preduzeća, internet portala... Agencija, osnovana 5. novembra 1943. godine, kao Telegrafska agencija nove Jugoslavije od osnivanja do danas prati sudbinu države. Servise Tanjuga preuzima 350 korisnika Tanjugov Foto-arhiv jedan je od najbogatijih evropskih arhiva - sadrži više od tri miliona negativa koji svedoče o istorijskim događajima.\nNOVINARI U KAMPANJI PROTIV RAKA DOJKE\nAsocijacija medija, ANEM, Lokal pres, Nezavisno udruženje novinara Srbije (NUNS), Udruženje novinara Srbije (UNS) i Nezavisno društvo novinara Vojvodine (NDNV) pozivaju sve žene zaposlene u medijima i žene muškaraca zaposlenih u medijima da se uključe u nacionalnu kampanju “Srbija protiv raka: kaži svima koje voliš” tako što će tokom maja i juna obaviti preventivni pregled.\nMinistarstvo zdravlja Srbije i Institut za onkologiju i radilogiju Srbije u okviru nacionalne kampanje “Srbija protiv raka: kaži svima koje voliš”, u saradnji sa novinarskim udruženjima i medijskim asocijacijama, organizuju za sve žene zaposlene u medijima i supruge muškaraca zaposlenih u medijima preventivni pregled, skrining za rak dojke u pokretnom mamografu.\nU Srbiji svake godine od raka oboli 32.000 ljudi, a 20.000 umre. Najčešći uzročnik raka je stres, a posao u medijima spada među najstresnije, što zaposlene u tim kućama i njihove najbliže srodnike čini rizičnom grupom.\nDELTA MAXI UZ FUDBALSKI SAVEZ SRBIJE\nDelta Maxi i Fudbalski savez Srbije potpisali su ugovor o dugoročnom partnerstvu. Ugovor koji su potpisali predsednik Delta Holdinga Miroslav Mišković i predsednik Fudbalskog saveza Srbije Tomislav Karadžić, predviđa da Delta Maxi bude oficijelni partner nacionalne fudbalske reprezentacije do završetka Evropskog prvenstva u fudbalu, 31. jula 2012. godine.\n"Delta Maxi je domaći trgovinski lanac i lider u Srbiji, kao i u regionu u oblasti maloprodaje. Prirodna je odluka da se nacionalni lanac veže za nacionalni tim, jer i jedan i drugi, na svom terenu, predstavljaju najbolji domaći proizvod i na pravi način reprezentuju Srbiju u zemlji i u svetu", rekao je generalni direktor Delta Maxi Grupe Dejan Jeremić. Ugovorom o partnerstvu Delta Maxi je postao jedan od najvećih partnera Fudbalskog saveza Srbije. Delta Sport, takođe članica Delta Holdinga (pridruženi član Asocijacije medija), od ranije je tehnički sponzor FSS.Partnerstvo se odnosi na sve reprezenativne selekcije Srbije.\nPrvu nagradu na ovogodišnjem međunarodnom takmičenju Betina fotografija godine dobio je Saša Čolić, fotoreporter časopisa Das Magazin iz Švajcarske, za fotografiju pod nazivom "Pursuit for justice" (Potraga za pravdom). Druga nagrada pripala je fotoreporteru novinske agencije Beta Marku Rupeni za fotografiju "Skok". Treća nagrada pripala je Aleksandru Dimitrijeviću, fotoreporteru lista Blic, za fotografiju pod nazivom "Gol". Sve tri nagrađene Ftografije snimljene su u Srbiji. Nagrade su novčane: prva iznosi 1.000 evra, druga 750, a trecha 500. Na ovogodišnje, sedmo takmičenje za najbolju novinsku fotografiju u organizaciji agencije Beta stigle su 423 fotografije 95 autora iz 10 zemalja.\nSPECIJALNA IZDANJA ALLIANCE INTERNATIONAL MEDIA\nIzdavačka kuća Alliance Internadtional Media (član Asocijacije medija) izdala je tokom maja dva specijalna izdanja: Švajcarski poslovni sektor u Srbiji i Vodič za investicije u Vojvodini 2010. - 2011. godini. Oba specijalca, po običaju štampana su na engleskom, a tiražom prate tiraž magazin CORD uz koji su i distribuirani. Magazin CORD kompanije Alliance International Media je specijalizovani časopis namenjen internacionalnoj zajednici u Srbiji – stranim diplomatskim predstavništvima, inostranim kompanijama koje imaju poslove u Srbiji, ali i vodećim domaćim kompanijama. Tokom juna Allinac International Media će izdati specijalac posvećen britanskom poslovnom sektoru u Srbiji.\nREKORDNA ČITANOST „24 SATA“\nJedine besplatne novine u Srbiji, „24 sata”, nastavile su sa odličnim rezultatima i u 2010. godini. Jedine besplatne dnevne novine „24 sata” zabeležile su rekordnu čitanost u ovoj godini, kada ih je u proseku dnevno čitalo 311.725 čitalaca (Beograd i Novi Sad), kazuju rezultati istraživanja koje je sprovela agencija „Ipsos Strategic Marketing“. U istoj nedelji, „24 sata” bile su najčitanije novine u Beogradu sa 230.637 čitalaca. Ukupni tiraž ovih novina je 155.000 primeraka. Od toga se 125.000 distribuira u glavnom gradu, a 30.000 u Novom Sadu. Pored štampanog izdanja i web site-a www.24sata.rs , „24 sata” ima specijalno elektronsko izdanje, e24sata.rs , koje dnevno dobija više od 90.000 korisnika u svoj inbox, ali i posebno izdanje Optimist koje se u tiražu od 45.000 primeraka svakog meseca distribuira u više od 600 restorana i kafića u Beogradu i Novom Sadu.\nDELTA UREĐIVALA PARK UŠĆE\nZaposleni u Delta Holdingu (pridruženi član Asocijacije medija) početkom maja u beogradskom parku Ušće učestvovali su u prvoj volonterskoj akciji zaposlenih u ovoj kompaniji. U akciji uređenja parka Ušće učestvovalo je više od 200 radnika iz svih delova kompanije, mnogi od njih uključili su u volontiranje i svoje porodice i decu. Zasađeno je 70 sadnica različitog rastinja, farbane su klupe, čišćene i sređivane staze u parku. Izbor lokacije i odabir poslova napravljeni su u dogovoru sa javnim preduzećem\nGradsko zelenilo Beograd. Delta Holding je 2010. proglasio godinom ekologije u kompaniji i ova prva volonterska akcija deo je brojnih aktivnosti kojima će kompanija i njeni zaposleni iskazati svoje čvrsto opredeljenje za ekološki svesno i društveno odgovorno poslovanje i ponašanje.\nVAC medijska grupa (WAZ) i Međunarodna federacija novinara (IFJ) u okviru zajedničke saradnje ove godine,po drugi put, dodeljuju Nagradu za hrabrost u novinarstvu. U obzir dolaze tekstovi ili druge forme novinarskog izraza iz oblasti štampanih medija i online, kojima je dat primer prosvetiteljske energije i neustrašivosti kod razotkrivanja korupcije ili zloupotreba. Iznos nagrade je 10.000 evra a prijave za učešće i nominacije su moguće u Albaniji, Austriji, Bugarskoj, Hrvatskoj, Mađarskoj, Makedoniji, Nemačkoj, Rumuniji i Srbiji. Rok za podnošenje prijava je 15. jun 2010. godine. Opširnije informacije očekuju vas na internet adresi: www.waz-mediengruppe.de\nKONFERENCIJA O ISTRAŽIVAČKOM NOVINARSTVU\nU Beogradskom hotelu Continental, pod parolom “Ples sa opasnošću” održana je regionalna konferencija o istraživačkom novinarstvu. Skup su, obraćanjem prisutnima, otvorili ambasadorka SAD Meri Vorlik, šef misije OEBS-a u Srbiji ambasador Dimitrios Kipreos i srpski minstar za kulturu Nebojša Bradić. Ambasada SAD u Beogradu, u saradnji sa domaćim partnerom Key Connection Media, organizovala je konferenciju za učesnike iz regiona (Crna Gora, Makedonija, Bosna i Hercegovina, Albanija, Hrvatska, Slovenija i Srbija) kako bi ispitali profesiju istraživačkog novinarstva kroz objektiv Balkana. Profesionalci u medijima iz Amerike (Kent Kolins, direktor radio i TV novinarstva na Univerzitetu Misuri skul of džurnalism) i Srbije su vodili panel diskusije. Misija OEBS u Srbiji je, takođe, podržala Konferenciju.\nREKORDAN POSLOVNI USPEH TELEKOMA SRBIJA U 2009.\nKompanija Telekom Srbija a.d. (pridruženi član Asocijacije medija) je u 2009. godini ostvarila poslovni prihod od 89,2 milijardi dinara što predstavlja rast od oko 5 procenata u odnosu na 2008. godinu. Ostvaren je najbolji rezultat u istoriji kompanije sa 15,5 milijardi dinara neto dobiti, koja je porasla za čak 193 odsto u odnosu na prethodnu godinu. Operativna dobit takođe beleži rast, od oko 9 procenata u odnosu na prethodnu godinu i iznosi 19 milijardi dinara. Istovremeno, ukupne obaveze kompanije su smanjene za 8 odsto. Telekom Srbija Grupa je u 2009. godini ostvarila povećanje ukupnog broja korisnika u fiksnoj i mobilnoj telefoniji, kao i povećanje broja korisnika Internet i multimedijalnih usluga. Tako usluge kompanije danas u tri zemlje koristi 3,4 miliona korisnika fiksne telefonije i 7,7 miliona korisnika mobilne telefonije. Zabeležen je porast od 151 hiljadu korisnika ADSL-a, kojih je ukupno na kraju godine bilo 442 hiljade, dok je broj korisnika IPTV iznosio 23 hiljade.\nNizom prigodnih manifestacija u organizaciji, pre svega, novinarskih udruženja NUNS i UNS u Srbiji je početkom maja obeležen Svetski dan slobode štampe. UNS je po tradiciji realizovao manifestaciju „Pet minuta gromoglasne tišine, a NUNS je tradicionalno, u saradnji sa Ambasadom USA u Beogradu, dodelio godišnje nagrade za istraživačko novinarstvo. Svuda u svetu je poklonjena posebna pažnja obeležavanju Svetskog dana slobode štampe. Tim povodom generalni sekretar UN Ban Ki Mun izjavio je da su sve vlade sveta dužne da štite novinare i izvedu pred lice pravde odgovorne za ubistva novinara, zato što svi imaju pravo na slobodu mišljenja i izražavanja, „UNESKO je prošle godine osudio ubistvo 77 novinara. To nisu bili ratni izveštači koji su poginuli na ratištu. Većina njih radili su za male publikacije u mirnodopskim uslovima, a ubijeni su zato što su pokušavali da iznesu na videlo kriminal, ili korupciju”, rekao je Ban, dodajući da osuđuje ovakva ubistva i da insistira na kažnjavanju počinilaca\nSRBIJA UČI OD ISKUSNIJIH\nKonferencija „Višegradska četvorka: učenje iz iskustva“, čiji je cilj razmena iskustva sa predstavnicima Višegradskih zemalja - Poljskom, Slovačkom, Češkom i Mađarskom u oblastima prava medijskih profesionalaca i kreiranje medijske strategije, održana je u Medija centru u Beogradu. Na dvodnevnoj konferenciji razgovaralo se i harmonizaciji medijskih zakona sa evropskim standardima i izazovima sa kojima se Višegradska četvorka suočila na putu ka EU. „Višegradski fond koji ove godine slavi svoju desetogodišnjicu postojanja ima nameru da, pored finansiranja različitih projekata u sferi kulture i obrazovanja u zemljama članicama, finansira takve projekte i u zemljama kandidatima, ili potencijalnim kandidatima za članstvo u EU“, rekao je ambasador Mađarske u Srbiji Imre Varga. Prema njegovim rečima, Višegradski fond tim projektima želi da predstavi iskustvo koje su Poljska, Slovačka, Češka i Mađarska prošle i da upozori druge zemlje na greške.\n“KURIR“ PROSLAVIO SEDMI ROĐENDAN\nDnevni list „Kurir“ proslavio je sedmi rođendan zvaničnim prijemom za brojne goste iz političkog i javnog života u Vili kralja Petra u Beogradu i tim povodom organizovanom zabavom u klubu „Sinema“. Na prijemu je premijerno prikazan novi reklamni spot ove kompanije. Dnevni list „Kurir“ koji je u grupi najtiražnijih listova u Srbiji izdaje Kurir-info d.o.o. iz Beograda\nTELEKOM SRBIJA UZ SERBIAN OPEN 2010.\nTelekom Srbija (pridruženi član Asocijacije medija) je i ove godine bio generalni sponzor Serbia Open ATP turnira. Partnerstvo sa organizatorima turnira, Family sportom, ne samo da na globalnom nivou promoviše Srbiju kao zemlju gde se igra vrhunski tenis, već doprinosi i daljem razvoju tenisa u Srbiji. Prvog dana ATP turnira Serbia Open 2010 Telekom Srbija, Telekom Republike Srpske i Family Sport organizovali su jednodnevnu posetu za decu iz Republike Srpske sa željom da im omoguće da budu deo značajne teniske manifestacije. Na štandu Telekoma Srbija, njih 250, od kojih su većina polaznici teniskih škola, imalo je priliku da upozna najboljeg srpskog tenisera Novaka Đokovića.\nIstovremeno, Telekom Srbija je uoči Serbia Opena organizovao teniski turnir “Telekom Srbija Media Open”, drugi put za redom. Među 16 takmičara našli su se predstavnici Bete, Blica, Pressa, Večernjih novosti, magazina Gloria, televizija Pink, B92, StudioB, Fox, SOS kanala i Avale, kao i Internet portala Kuda za vikend, koji su upotrebili sav svoj talenat, taktiku i podršku svojih kolega nastojeći da osvoje ovaj turnir. U ulozi medijskog reketa broj jedan ponovo se našao Milan Bošković, sportski novinar TVB92, koji je u uzbudljijvom finalnom meču savladao Igora Miklju.\nKONKURS ZA NAGRADU „STANISLAV MARINKOVIĆ“\nIzdavač dnevnog lista „Danas“ novinska kuća „Dan Graf“ d.o.o. donela je odluku o raspisivanju javnog konkursa za dodelu Godišnje novinarske nagrade „Stanislav Narinković“. Nagrada se dodeljuje za novinarsku hrabrost i posebne domete u istraživačkom i analitičkom novinarstvu. Za nagradu mogu biti predloženi svi novinari sa teritorije Srbije, a kandidate mogu predlagati sve redakcije, strukovna udruženja i pojedinci. Obrazloženi predlozi treba da budu dostavljeni žiriju najkasnije do 1. juna na adresu Danas, Alekse Nenadovića 19 – 23, 11000 Beograd sa naznakom Za nagradu „Stanislav Marinković“.\nDVE DECENIJE „SPORTSKOG ŽURNALA“\nDvadeseti rođendan sportskog dnevnika „Sportski žurnal“ izdavač lista Politika novine i magazini (član Asocijacije medija) obeležila je prigodnom svečanošću koja je okupila veliki broj zvanica iz sportskog, javnog i kulturnog života. U znak zahvalnosti za višegodišnji rad i predanost poslu, Mira Glišić Simić, generalna direktorka „Politike“ uručila je prigodne poklone Miodragu Simeunoviću – Simketu koji je kormilo „Sportskog žurnala“ držao u rikama puna dva mandata.\nSIMENSOV KONKURS ZA NOVINARE\nKompanija Simens iz Beograda odlučila je da ove godine, prvi put, organizuje nagradni konkurs za novinare „Kroz inovacije do zelene budućnosti“. U okviru ovog konkursa Simens je pozvao sve novinare koji rade za štampane medije, kao i one koji objavljuju svoje članke na internetu, da konkurišu i sa svoje strane objavljenim tekstovima doprinesu podizanju svesti o zelenim tehnologijama, energetskoj efikasnosti i zaštiti životne sredine iz oblasti industrije, energije i medicine, kao i njihovom značaju za dalji privredni razvoj naše zemlje. Opširnije informacije nalaze se na internet adresi: www.siemens.rs/novinarska-nagrada.\nVOZILO ZA ĐAKE PEŠAKE OD PTT „SRBIJA“\nU okviru projekta Narodne kancelarije „probudimo Srbiju“ nastavljena je akcija doniranja vozila JP PTT saobraćaja Srbija (pridruženi član Asocijacije medija). Ovoga puta predstavnici Narodne kancelarije i Opštine Ivanjica, zajedno sa generalnim direktorom PTT Srbija Goranom Ćirićem uručili su kombi za prevoz do škole đacima i nastavnicima OŠ „Mićo Matović“ u selu Katići. Ovo je 14 vozilo dodeljeno u sklopu akcije a Goran Ćirić je potvrdio da će PTT Srbija i dalje aktivno učestvovati u njenoj realizaciji ističući da je ona samo deo aktivnosti u okviru društveno korisnog poslovanja PTT Srbija.\nOTKAZAN SVETSKI NOVINSKI KONGRES\nSvetski novinski kongres koji je trebalo da se održi u Bejrutu (Liban) od 7. do 10. juna ove godine – otkazan je, a Svetski urednički forum premešten je u Hamburg i biće održan od 6. do 8. oktobra paralelno sa održavanjem izložbe IFRA Expo u ovom gradu. Ovo je saopštila Svetska asocijacija novina i novinskih izdavača (WAN-IFRA) nakon što je od libanskog suorganizatora dnevnog lista An-Nahar primila informaciju da nije u mogućnosti da obezbedi neophodna finansijska sredstva pa samim tim ni da pruži kvalitetne logističke usluge za učesnike skupa.\nODLIČAN POSLOVNI REZULTAT ŠPRINGERA U PRVOM KVARTALU\nEvropski medijski džin – nemačka kompanija Axel Springer odlično je započela 2010. godinu. Prema nedavno saopštenim poslovnim podacima, kompanija je zabeležila najbolji ikada ostvareni poslovni rezultat u prvom kvartalu, a očekuje i uspešan drugi kvartal tekuće poslovne godine. Najveći „krivac” je očigledno oporavak oglasnog tržišta. Axel Springer zabeežio je profit u svim operativnim segmentima kompanije, a u proseku prihodi su povećani za sedam procenata. Zabeležen je značajan rast prihoda u sferi digitalnih medija.\nI POBJEDA IZLAZI NA LATINICI\nNajstariji crnogorski list Pobjeda od 21. maja se štampa na latinici, što je u skladu sa ranije najavljenim redizajniranjem tih novina. U obrazloženju uredništva je navedeno da je takva odluka donesena na osnovu rezultata istraživanja koje je pokazalo da "većina potencijalnih čitalaca" tog lista prednost daje latinici. U obrazloženju su, pored ostalih, navedeni i "ekonomsko-tehnički argumenti", jer su analize pokazale\nda se promenom pisma ostvaruju znatne uštede u vremenu, ljudskim resursima i materijalu. Od tri dnevna lista u Crnoj Gori, sada na ćirilici izlazi samo list Dan.\nPROFIT KOMPANIJE “TOMSOON ROJTERS” PAO ZA TREĆINU\nMedijska grupacija "Tomson Rojters" je saopštila da je u prvom tromesečju zabeležila pad profita od 33 odsto usled produženja uticaja prošlogodišnje recesije na poslovanje nekih odeljenja te kompanije. U saopštenju grupacije se navodi da je u prva tri meseca ostvarena zarada od 127 miliona dolara, ili 15 centi po akciji, prema 190 miliona dolara, ili 23 centa po akciji iz istog perioda lane, prenela je agencija AP. Ne računajući jednokratne dobitke i gubitke, profit "Tomson Rojtersa" je u prvom kvartalu ove godine iznosio 36 centi po akciji, prema 40 centi iz istog perioda 2009. godine. Analitičari su očekivali zaradu od 31 cent po akciji. U isto vreme su prihodi stagnirali na iznos od 3,1 milijarde dolara, što je u skladu sa prognozama analitičara. U "Tomson Rojtersu" očekuju da će u 2010. prihodi ostati isti, ili nešto niži u odnosu na prošlu godinu.\nAZIJSKI PACIFIČKI TV REGION PRETEKAO ZAPADNU EVROPU\nNezadrživ rast prihoda od oglasa na televizijama Indije i Kine osnovni je razlog zbog koga je Azijsko Pacifički region po ovoj vrsti prihoda od oglašavanja pretekao Zapadnu Evropu. Ukupan neto prihod od oglašavanja na TV i to po odbitku agencijskih provizija i kompanijskih popusta iznosio je 27,9 milijardi dolara čime se Azijsko Pacifički region pozicionirao kao drugo najveće tržište u svetu. Severna Amerika je i dalje prva sa prihodom od tv oglašavanja u iznosu od 38,9 milijardi dolara, a Zapadna Evropa je sa 26,7 milijardi dolara ovoga puta morala da se zadovolji trećim mestom. Inače Kina i Indija su zabeležile rast prihoda od tv oglašavanja od 9 odnosno 9,5 procenata ostvarivši neto prihode od 4 i 1,6 milijardi dolara\nTAJMS ZBOG GUBITAKA OTPUŠTA 50 SARADNIKA\nMenadžment poznatog dnevnika Tajms saopštio je da hitno traba povesti računa o smanjenju troškova i redukovanju gubitaka. Obavestivši zaposlene da je izdavačka kuća Times Newspapers Limited, koja posluje u sastavu News International, zabeležila gubitak “određene količine novca, glavni urednik lista najavio je ukidanje 50 radnih mesta. Problem će u prvoj fazi biti rešavan nastojanjem da se dobrovoljno prihvate ponuđene otpremnine u periodu od dve nedelje. Gubici Tajmsa i Sandej Tajmsa u 2009. godini dostigli su 87,7 miliona funti.\nU VELIKOJ BRITANIJI SAMO DVA LISTA BELEŽE RAST TIRAŽA.\nPrema podacima britanskog ABC samo dva dnevna lista zabeležila su porast tiraža u aprilu 2010. godine u odnosu na isti mesec prethodne godien. Reč je o Indipendent on Sunday, koji je ostvario porast tiraža od 1,88 odsto i dostigao nedeljni prosek od 168.151 primeraka. Daily Star je zabeležio rast od neverovatnih 0,05 procenata i ostvario dnevni prosek od 823.025 primeraka. Inače i u aprilu 2010. godine najtiražniji britanski dnevni listovi bili su: The Sun (2.955.957), Daily Mail (2.096.074) i Daily Mirror (1.239.691). Sva tri najtiražnija dnevna lista, poredeći april ove sa aprlom prethodne godine, beleže pad tiraža u rasponu od 0,06 do 6,13 odsto.\nNJUJORK TAJMS POČINJE SA ONLAJN NAPLATOM 2011.\nThe New York Times počeće da naplaćuje pristup lancima na svom vebsajtu počev od januara sledeće (2011.) godine. Zvaničnici kompanije izjavili su da je odluka o rome doneta ranije ove godine. Rečeno je da kupci koji imaju plaćenu pretplatu imaju obezbeđen i pun pristup sadržaju vebsajta bez posebne naplate. Rečeno je da posetioci koji sajt posećuju retko i vrlo kratko, verovatno, nikada neće biti u prilici da plate naknadu za ove posete.


Litvanija nominovala Tihanovsku za Nobelovu nagradu za mir - Sputnjik Srbija\n07:50 18 Maj 2021\n11:43 31.01.2021 Preuzmite kraći link\n„Neverovatan trenutak! Hvala predsedniku (Litvanije Gitanasu) Nausedi što je nominovao mene i čitav narod Belorusije za Nobelovu nagradu za mir. Ovo je divan izraz solidarnosti sa Belorusijom i priznanje naše mirne borbe za slobodu, koja je inspirisala čitav svet od avgusta prošle godine“, napisala je Tihanovska na Tviteru.\nNobelova nagrada za mir dodeljuje se svake godine u Oslu od 1901. godine. Prošle godine je Nobelovu nagradu za mir dobio Svetski program za hranu dobio Ujenjinjenih nacija.\nMasovni protesti opozicije u Belorusiji počeli su 9. avgusta, nakon predsedničkih izbora. Prema podacima Centralne izborne komisije, na izborima je pobedio aktuelni predsednik Aleksandar Lukašenko sa 80,1 odsto osvojenih glasova. Opozicija nije priznala rezultate izbora i smatra da je pobedila Svetlana Tihanovska.\nOsim toga, održavaju se i mitinzi pristalica Lukašenka, čija je inauguracija održana 23. septembra.\nPredstavnici beloruske opozicije, koji se nisu slagali sa rezultatima predsedničkih izbora, formirali su Koordinacioni savet za tranzit vlasti. Državno tužilaštvo Belorusije pokrenulo je nakon toga krivični postupak zbog poziva za preuzimanje vlasti.\nNobelova nagrada za mir, Belorusija, Svetlana Tihanovska\n07:39 Jokić ruši stare američke zakone /video/\n07:34 Izraelska vojska granatirala Liban /video/\n07:26 Rusiji potrebna tri nosača aviona


A. J. 23. oktobra 2021. 16:42\nPrva članica EU koja je uvela potpuni lokdaun i obaveznu vakcinaciju\nDoneta najdrastičnija mera: Nevakcinisani u Austriji od sutra…\nSrbi u Beču primali socijalnu pomoć, a neprestano putovali u…\n„Vakcinacija je jedini izlaz iz pandemije“, poručio je neodlučnima.\nOsvrnuvši se na ogroman porast broja novozaraženih poslednjih dana, dnevno čak preko 3.000, Šalenberg je rekao: „Nalazimo se u pandemiji spoticanja na nevakcinisane“.\nDetalji odluke biće objavljeni u narednom periodu dana, rekao je Mukštajn. On je još jednom apelovao na nevakcinisane građane da se sutra prijave za vakcinaciju i tako „zaštite sebe, svoje najmilije i sve ostale“ od korona virusa.\nPredsednik Gambije pobedio na izborima za novi mandat,…\nGambija: Predsedniku novi mandat, opozicija ne priznaje\nEraković: DPS pobednik lokalnih izbora u sve tri opštine\nNapad IS u kurdskom delu Iraka, poginul opet osoba\nU napadu Islamske Države u kurdskom delu Iraka poginulo opet…\nBečić: Veliki pad DPS-a u sve tri opštine


Američki general: Poslednje što želimo je rat sa Rusijom i Kinom – Borba\nU ovom trenutku, američki sistemi protivraketne odbrane su fokusirani na Severnu Koreju, a prati se i Iran zbog njegovog programa razvoja balističkih raketa, saopštio je zamjenik predsjednika Komiteta načelnika štabova oružanih snaga SAD general Džon Hajten.\nOn je podsjetio da su Oružane snage SAD „uvijek odvojeno razmatrale svoju nuklearnu doktrinu, PRO, kosmos“.\n„Moramo početi da gledamo na strateško odvraćanje na način koji uzima u obzir sve (ove faktore) u cjelini“, dodao je general. SAD pažljivo prate „značajna ulaganja“ Rusije i Kine u raketne tehnologije radi obuzdavanja ovih izazova, jer ne žele rat sa ruskom i kineskom vojskom, izjavio je Hajten.\nPrema njegovim riječima, SAD moraju da budu u stanju da reaguju na izazove. Hajten tvrdi da kineske rakete srednjeg dometa prijete SAD u zapadnom Pacifiku.


Osuđen Americkanac zbog terorističkih zavera\nAmerikanac Betim Kaziu, sin imigranata iz bivše Jugoslavije, osuđen je da je planirao ubistva i obezbeđivao materijalnu podršku stranim terorističkim organizacjiama, saopštile su vlasti.\nKazna će mu biti izrečena 4. novembra, a mogao bi da dobije doživotni zatvor. Tužilaštvo je tvrdilo da je Kaziu (23) putovao iz Njujorka u Kairo u februaru 2009. godina kako bi vodio džihad protiv američkih snaga na Balkanu i Bliskom istoku.\nU Kairu je pokušao da nabavi automatsko oružje i da otputuje u Somaliju, gde bi se pridružio radikalnoj mreži Al Šebab, navedeno je u saopštenju ministarstva pravde. Kaziu je zatim otišao na Kosovo, gde je planirao napad na američke trupe stacionirane tamo, pre nego što bi se uputio u Pakistan da bi se pridružio Al Kaidi, preneo je AFP.\nPrema izveštajima američkih medija, Kaziu je sin imigranata iz bivše Jugoslavije, islamske veroispovesti, a rođen je i odrastao u SAD. U avgustu 2009. godine je uhapšen na Kosovu i prebačen u pritvor pod nadzorom američkih vlasti, pod optužbom za terorizam. Prema svedočenju pred federalnim sudom u Bruklinu, Kaziu je postao radikalni islamista pod uticajem propagandnih video snimaka Al Kaide i Al Šebaba, kao i govora vođe Al Kaide u Jemenu Anvara al-Avlakija.


kontaminirani-otpad-iz-fukusime-dospeo-u-reke | Ekologija\nKontaminirani otpad iz „Fukušime“ dospeo u reke 0 Podeli PODELI TWEET POŠALJI E-MAIL\nKontaminirani otpad iz „Fukušime“ dospeo u reke\nNekoliko stotina specijalnih paketa sa kontaminiranim zemljištem i travom, prikupljenim tokom otklanjanja posledica havarije na atomskoj centrali „Fukušima“, tokom nedavnih poplava dospelo je u japanske reke.\nVlasti u gradu Niko u prefekturi Toćigi, oko 175 kilometara od centrale, saopštile su da su obilne kiše odnele 334 paketa u pritoku reke Kinugava, a japanski mediji izveštavaju o još nekoliko stotina džakova sa prikupljenim zemljištem, pronađenih u severoistočnoj prefekturi Fukušima.\nPogledajte:Japanac se vratio u Fukušimu zbog zaboravljenih životinja\nMediji navode da je izmerena radijacija na mestima skladištenja i pronalaženja paketa u predelima normi.\nRT prenosi izjavu zamenika generalnog direktora Međunarodne agencije za atomsku energiju (IAEA) Denisa Florija da će za potpunu likvidaciju posledica havarije možda biti potrebne decenije, a samo za pronalaženje rastopljenog nuklearnog goriva u oštećenim reaktorima vise godina.\n"Trenutno tačna lokacija rastopljenog goriva u prvom, drugom i trećem reaktoru nije poznata i utvrđivanje će dugo trajati", rekao je on.\nRazorni zemljotres pogodio je Japan 11. marta 2011. godine kod severoistočne obale centralnog ostrva Honšu, i izazvao cunami.\nPročitajte: Bakterije koje se hrane radioaktivnim otpadom – mogućnost ili pretnja?\nUkupno je poginulo ili nestalo vise od 18.000 ljudi, a u elementarnoj nepogodi desila se havarija na centrali "Fukušima".\nU drugoj nedelji septembra Japan je pogodio tajfun "Etau" i tropska oluja "Kilo", praćeni obilnim padavinama koje su izazvale poplave.\nU poplavama je život izgubilo najmanje pet osoba, 15 se vode kao nestale, a 20 njih je povređeno.\nJapan Nuklearne katastrofe Životna sredina Zaštita životne sredine


Vesti online / Vesti / Svet / Pucnjava u Donjecku, OEBS pobegao\nOboreni maleyijski avion "boing 777"\nPortparol Organizacije za bezbednost i saradnju u Evropi (OEBS) Šiv Šarma rekao je da je situacija postala opasna za eksperte i da su oni napustili oblast. On je dodao da je samo jedna grupa napustila lokaciju, ali da su ostali nastavili sa radom.\nŠarma je naglasio da rad na mestu pada aviona nije zaustavljen, ali da je situacija teška i menja se iz časa u čas.\nOko 80 međunarodnih eksperata došlo je na mesto pada aviona, uključujući osam članova specijalnog monitoring tima OEBS-a, kao i eksperte iz Holandije i Australije\nMalezijski putnički avion "boing 777" sa 298 putnika i članova posade oboren je iznad Ukrajine 17. jula, a pogođen je projektilom zemlja-vazduh. Među 298 poginulih su 196 holandskih državljana, 27 Australijanaca i 43 državljana Malezije.\nSVET Holandija: Obustavljamo potragu, istok Ukrajine nije bezbedan\nSubota 02.08.2014. 20:03\nSvaki ovaj junak kad je cuo pucnje je rekao"Bez te noge posracu vas" axaxaxaxxaxaxa


Anticelulit tretmani – Ambulanta za fizikalnu terapiju i rehabilitaciju Physio Motion\nSvaka žena teži da joj koža izgleda lepo, glatko i zategnuto. Šta se dešava kada ona nije takva? Kada primetimo da nam je koža kao narandžina kora, puna neravnina odnosno celulita. Ovakvu kožu danas ima skoro svaka druga žena i uporno se bori da se reši ovakve napasti zvane celulit. Posledica nastajanja celulita svakako zavisi od smanjenje fizičke aktivnosti, pušenja, nezdrave ishrane, stajanja ili dugog sedenja.\nAmbulanta za fizikalnu terapiju i rehabilitaciju Physio Motion ima rešenje za Vašu kožu u vidu ANTICELULIT TRETMANA po konceptu CFC LD (Cerviko Femoralna Cruralna Limfna Drenaža).\nTretman se sastoji iz četiri faze:\nAnticelulit tretmani su opuštajući i prijatni, a za svaku fazu razgradnje koriste se specijalno namenjeni gelovi. Pored razgradnje celulita utiče se i na detoksikaciju celog organizma. Anticelulit tretmani po kvalitetu i brzini postignutih rezultata ne mogu se meriti sa klasičnim anticelulit masažama. Tretmani nisu agresivni na tkivo jer ne ostaju modrice i fibrozni čvorići koji nastaju kao posledica nestručnih anticelulit masaža. Nakon završene serije, organizam nastavlja i dalje da gubi na obimu tretiranih regija.\nZa bolji izgled i kožu bez celulita uz Aticelulit tretman i program fizikalne terapije, kontakt telefon i online prezentaciju možete videti na Ambulanta za fizikalnu medicinu i rehabilitaciju Physio Motion.\nPreporuka strane: Ambulanta za fizikalnu terapiju i rehabilitaciju Physio Motion Novi Sad


Vučić i Mičel o evropskom putu Srbije i dijalogu Beograda i Prištine - Politika - Dnevni list Danas\nPočetna » Politika » Vučić i Mičel o evropskom putu Srbije i dijalogu Beograda i Prištine\nVučić i Mičel o evropskom putu Srbije i dijalogu Beograda i Prištine\nPredsednik Srbije Aleksandar Vučić razgovarao je danas telefonom sa Vesom Mičelom, pomoćnikom državnog sekretara Sjedinjenih Američkih Država za Evropu i Evroaziju.\n1Piše: Danas Online 30. avgusta 2018. 15.25\nVes Mičel i Aleksandar Vučić (arhivska slika) Foto: Fonet/Nenad Đorđević\nKako se navodi u saopštenju, Vučić i Mičel su razgovarali o daljem unapređenju bilateralnih odnosa Srbije i SAD, ali pre svega o evropskom putu Srbije i o dijalogu Beograda i Prištine.\n„U razgovoru je konstatovano da SAD pružaju punu podršku dijalogu Beograda i Prištine, koji se vodi uz posredovanje Evropske unije, kao i da se nadaju postizanju sveobuhvatnog i dugoročnog rešenja“, navodi se u saopštenju Kabineta predsednika Srbije.\nDodaje se takođe, da je predsednik Srbije američkom zvaničniku rekao da je posvećen miru i saradnji u regionu, i da će, iako smatra da će se veoma teško doći do dogovora, nastaviti da ulaže maksimalne napore u postizanju trajne stabilnosti na Zapadnom Balkanu.\nAleksandar Vučić, eu, kosovo, sad, ves micelBeograd\n30. avgusta 2018. u 19.01\nŽivimo u vreme dvostrukih aršina, u vreme sile i kada pravda i pravo ne postoje. Zato treba da predočimo Zapadu da ako ne bude bilo rešenja koje će zadovoljavati nacionalne i državne interese Srbije, da to pitanje nikada neće biti završeno i da će uvek biti tempirana bomba.


U Gornjem Milanovcu još jedno lice zaraženo virusom Covid 19 – GM Press\n29 osoba, koje su bile u kontaktu sa novozaraženim licem, nalaze se u kućnoj izolaciji, uključujući i njihove porodice. U protekla 24 sata dva lica prekršila su zabranu kretanja u vreme policijskog časa, od kojih je jedno starije od 65 godina. Sve manifestacije koje su bile planirane za april, otkazane su, uključujući i proslavu Dana Opštine.\nZa lice iz Gornjeg Milanovca koje se nalazi na respiratoru u KBC-u Kragujevac juče popodne stigli su rezultati testiranja na Covid 19, čime je potvrđeno prisustvo korona virusa. U skladu sa tim, evidentirane su sve osobe sa kojima je lice bilo u kontaktu i 29 osoba, uključujući i njihove porodice, dobiće danas rešenje o kućnoj izolaciji. Nadležni se nadaju da će preduzete mere umanjiti posledice.\n„Ono što još uvek analiziramo je kako je zaraza došla do tog lica. Negde smo na tragu da su u toj kompaniji u kojoj je lice zaposleno do 15. marta bili prisutni monteri mašina iz Italije i Španije i vrlo je moguće, mada to ne možemo sa sigurnošću da tvrdimo, da je zaraza stigla sa te strane“ – rekao je predsednik Opštine Dejan Kovačević.\nNadležni kažu da je lice koristilo zaštitnu opremu, masku i rukavice, i da se od trenutka kada je napustilo posao zbog visoke temperature, strogo pridržavalo svih preporučenih zaštitnih mera.\n“Mi ćemo nastaviti da pratimo stanje ovih 29 osoba koje su izolaciji i stanje njihovih porodica, u skaldu sa procedurama našeg Doma zdravlja i Zavoda za javno zdravlje Čačak, i vršićemo testiranja tih osoba na virus Covid 19” – dodao je Kovačević.\nProteklih dana Štab za vanredne situacije više puta je apelovao na sugrađane da smanje socijalne kontakte i izlaske i da se ponašaju odgovorno i prema sebi i prema drugima. Međutim, u poslednja 24 sata registrovana su dva kršenja zabrane kretanja u vreme policijskog časa, a jedno lice je po četvrti put prekršilo zabranu kretanja za lica starija od 65 godina. Tom licu je po kratkom postupku kod sudije za prekršaje sinoć izrečena kazna od 100.000 dinara. Drugo lice dobilo je kaznu od 50.000 dinara, s obzirom da je ovu meru prekršilo prvi put.\nPredesdnik Opštine zamolio je još jednom sve građane da se pridržavaju propisanih mera, a posebno je skrenuo pažnju mlađim sugrađanima da nema okupljanja na javnim mestima, parkovima ili sportskim terenima. Prema rečima predsednika Opštine ovakva okupljanja biće strogo kažnjavana, a policija će u narednim danima pojačati kontrolu.\nInače, danas je doneta odluka da će sve manifestacije planirane za april mesec biti otkazane, uključujući i proslavu Dana Opštine, Međunarodno bijenale minijature i Festival svetske muzike.


Kako nam je rekao predsednik GO Zemun Gavrilo Kovačević zbog proširenja, desna strana Ulice Teodora Hercla, gde se nalazi između 30 i 40 kuća biće eksproprisano, kao i nekoliko lokala u Prvomajskoj.\nPrema njegovim rečima, širina Prvomajske biće 13 metara, dve trake imaće po 3,5 a dve po tri metra. Nadvožnjak koji će se graditi na delu od Pazovačkog puta od raskrsnice sa Ulicom Nova 2 do Altine biće dugačak oko 290 metara, sa jednosmernom biciklističkom trakom i trotoarom za pešake, ukupne širine 21 metar. Još uvek je rano govoriti o tome kada će početi realizacija, jer je prvo neophodno uraditi eksproprijaciju, zatim projekat, dozvole, pripreme terena...\n- Uskoro ćemo pokrenuti inicijativu da se počne sa realizacijom ovog projekta, jer imamo velike gužve u saobraćaju, a ovo je jedan od načina da se one smanje - kaže naš sagovornik. - Sličan plan u budućnosti čeka i Ugrinovačku ulicu ali s obzirom da će tu biti stanice metroa, čekamo da se utvrde detalji pa da vidimo šta je moguće uraditi. Razmišljamo i o Ulici cara Dušana jer su, uz Glavnu, sve to velike i vitalne saobraćajnice koje treba rasteretiti.\nSLEDEĆE godine u planu je rekonstrukcija Glavne ulice u Zemunu, a ove jeseni trebalo bi da počne obnova Keja oslobođenja. Kako je naš list ranije pisao, na Keju biće zamenjene vodovodne cevi, a duž cele ulice biće postavljena nova javna rasveta, sređeni trotoari, dok će na kolovozu biti nove kocke.


Aplikacija za deljenje video-klipova TikTok saopštila je da će blokirati pristup svim italijanskim korisnicima mlađim od 13 godina, nakon što je smrt desetogodišnje devojčice povezana sa “izazovom” zadržavanja daha na toj platformi.\nTikTok, u vlasništvu kineske kompanije Bajtdens (ByteDance), saopštio je da će u dogovoru sa italijanskim vlastima ponovo proveriti starost svih korisnika i da će samo onima starijim od 13 godina biti omogućeno da nastave da koriste aplikaciju, preneo je magazin Forbs.\nOd 9. februara će svi korisnici u Italiji morati ponovo da unesu datum rođenja, a nalozi onih koji imaju manje od 13 godina biće obrisani.\nOdluka je doneta na zahtev italijanske agencije za zaštitu podataka, nakon što se devojčica iz Palerma ugušila učestvujući u “izazovu gušenja” preko te aplikacije.\nItalijanske vlasti za zaštitu podataka su posle smrti devojčice odmah privremeno blokirale pristup TikToku za korisnike čiji se uzrast ne može proveriti. Mera je na snazi do 15. februara.\nŠef odeljenja TikToka za bezbednost dece u Evropi Aleksandra Ivans saopštila je da je platforma posle višenedeljnih razgovora postigla dogovor sa italijanskim regulatorima o novim bezbednosnim merama.\nItalijanske vlasti su saopštile da će TikTok takođe razmotriti korišćenje veštačke inteligencije za identifikovanje dece na platformi i da će uvesti “dugme” u aplikaciji preko kojeg će korisnici moći da prijave druge članove za koje misle da nemaju dovoljno godina.\nVlada Italije takođe planira da uvede “javni sistem digitalnog identiteta” kako bi bolje kontrolisala pristup dece društvenim medijima, prenosi briselski portal EURACTIV.\nU cilju bolje regulacije načina na koje bi maloletnici bezbedno koristili platforme društvenih medija, italijanska ministarka za tehnološke inovacije Paola Pizano je pozvala platforme na saradnju u realizaciji projekta Javni sistem digitalnog identiteta.\nKako piše italijanski list Il Sole 24 Ore, plan predviđa da roditelji ili staratelji mogu da potvrde identitet maloletnika koji pokušaju da se registruju na onlajn servise društvenih medija.\nTakve platforme koje su danas popularne među italijanskom decom su TikTok, Instagram, Fejsbuk i Jutjub, a mnoge od njih već imaju starosna ograničenja.\nItaljanska vlada sada traži način da efikasno primeni te zahteve koji se tiču uzrasta korisnika.\nSistem bi takođe omogućio starateljima da dobiju upozorenja na uznemirujuće ponašanje maloletnika, kao što su pokušaji da posete opasne vebsajtove ili pristupe štetnom sadržaju.\nUpišite tekst * 8 − six =


BUNDESLIGA Jojićevom Kelnu nema pomoći, "vukovi" promašili penal i poništena im dva gola\nFudbaleri Kelna nikako da uhvate ritam, poraženi su od Hofenhajma na svom terenu sa 0:3, dok su Volfzburg i Herta remizirali 3:3 za kraj 11. kola Bundeslige.\nMiloš Jojić protiv Hofenhajma\nKeln je demolirao BATE Borisov sa 5:2 u četvrtom kolu Lige Evrope i ostao u trci za plasman dalje, ali u nemačkom prvenstvu i dalje nema pobedu i zakucan je za dno.\nMiloš Jojić je od 58. minuta igrao za "jarčeve", koje je načeo Gajger, dok je Vagner iz penala i zatim u samom finišu spakovao ceo plen za Hofenhajm, koji je uz rame Dortmundu i Šalkeu.\nMnogo više uzbuđenja bilo je u duelu Volfzburga i Herte, a "vukovima" su u prvom poluvremenu poništena dva gola i promašili su penal, jer je Mario Gomez pogodio prečku.\nI pored toga je domaćin napravio preokret, pošto su gosti iz Berlina poveli preko Ibiševića već u prvom minutu, ali su Mali i upravo Gomez zatresli mrežu rivala za 2:1. I u nastavku su viđena još tri pogotka za podelu plena - 3:3.\nKeln - Hofenhajm 0:3 (0:1)\n(Gajger 10, Vagner 56 pen, 80)\nVolfzburg - Herta 3:3 (2:1)\n(Mali 41, Gomez 44, Origi 60 - Ibišević 1, Rekik 53, Zelke 83)\nHERTA NIJE ISTA BEZ GRUJIĆA Hofenhajm se poigrao sa ekipom iz Berlina


Dodik: Jasno da zločin na Novom Zelandu nema veze sa Srbima\nMart 15, 2019 15:48\nPredsedavajući Predsedništva BiH Milorad Dodik osudio je teroristički napad na Novom Zelandu, u kojem su, kako kaže, na molitvi ubijeni civili, što, kaže, taj zločin čini još užasnijim i istakao da je potpuno jasno da je napadač Australijanac i "da nema nikakve veze sa Srbima i ovim prostorom".\nDodik kaže da ne može da ne primeti da je u medijskom i delu političkog prostora počela bezprizorna kampanja protiv Srba, jer je navodno terorista 'bio inspirisan', kako se sugeriše, likovima iz srpske istorije", rekao je Dodik, prenosi RTRS.\nDodao je da medijski napisi i političke kvalifikacije koje u prvi plan ne ističu zločin, već navodne motive i sklonosti napadača, ponižavaju ogromne žrtve koje je podnela muslimanska zajednica u Novom Zelandu.\n"Zločin u Novom Zelandu je dovoljno strašan da bi iko na njemu na takav način sticao prljave političke poene" rekao je Dodik.\nCrnadak: Degutantno povezivati Novi Zeland i Srebrenicu\nU međuvremenu, i ministar spoljnih poslova BiH Igor Crnadak osudio je teroristički napad na Novom Zelandu, ali i izjavu ambasadora BiH u Australiji Mirze Hajrića koji je napad uporedio sa genocidom u Srebrenici.\nKako je rekao, teroristički napad na dve džamije na Novom Zelandu predstavlja monstruozan zločin sproveden nad ljudima koji su se u miru molili bogu i ocenio da je izjava ambasadora Mirze Hajrića kojom teroristički napad na Novom Zelandu povezuje sa genocidom u Srebrenici i sa BiH degutantna i usmerena protiv suživota u BiH, prenosi sarajevski Kliks.\n"To se vidi i iz antisrpske histerije koju je izjava proizvela u delu sarajevskih medija. Opasno je i veoma neodgovorno ludački čin jedne poremećene i bolesne osobe dovoditi u vezu sa jednim narodom na način kako je to uradio ambasador Hajrić", poručio je Crnadak.\nU napadima u džamijama El Nur i Linvud u Krajstčerču ubijeno je 49 osoba.\nDodikCrnadakzločin na Novom Zelandu\nGodišnjica zločina nad Srbima kod Konjica 7\nEU, SAD i OEBS pozivaju albansku opoziciju na mirne proteste 8\nLinta: 27 godina od zločina u Bradini niko nije osuđen 10\nCipras najavio pobedu u nedelju: Grčka se ne vraća nazad 7\nPrekinut postupak po tužbi Ðukanovića protiv Atlas banke 0


Belgijanci kreću s projektom biorafinerije u Sisku\nTanjug 23. januara 2020. 11:30\nSISAK – Belgijska kompanija De Smet Endžinijers end Kontraktors (Engineers&Contractors, DSEC) objavila je da je počela rad na osnovnom inženjerskom ugovoru za Inu, koji pokriva deo projekta izgradnje postrojenja za proizvodnju bioetanola druge generacije u Sisku.\n„DSEC će takođe integrisati odabrani procesni paket u studiju projekta i proceniti povezane kapitalne i operativne troškove“, navodi se u saopštenju kompanije, prenosi Poslovni dnevnik.\nKad bude gotov, taj projekat će Ini omogućiti validaciju planirane izgradnje postrojenja u Sisku, a koji je Ina obećala kao deo kompenzacionih mera nakon najave zatvaranja osnovne prerade u sisačkoj Rafineriji. To u saopštenju navodi i DSEC, dodajući da projekat ima za cilj „uspostavljanje održive industrijske aktivnosti kao alternative za rafineriju nafte Sisak“.\nVrednost ugovora i posla nije navedena, piše Poslovni i napominje da je plan da biorafinerija ima godišnji kapacitet 55.000 tona druge generacije (2G) bioetanola. Kao sirovinu će koristiti lokalno uzgajan miskantus i lignoceluloznu biomasu, kao što su ostaci žitarica i uljarica.\nZa planirani proizvodni kapacitet, godišnja količina potrebne sirovine procenjena je na 370.000 tona koje Ina namerava da obezbedi prikupljanjem poljoprivrednih ostataka direktno sa njiva, te uzgojem energetskih biljaka u prečniku 75 km oko Siska.


Šabac korisnici zainteresovani za BG dejt, Upoznavanje Beograd\nŠabac Korisnici Zainteresovani Za BG Dejt\nTražite li partnera? Pregledajte nove članove u nastavku i možda baš pronađete svog savršenog saputnika. Stupite u kontakt s njima i organizujte dejt ove nedelje. Naš sajt ima više od hiljadu pridruženih korisnika koji čekaju da se druže sa nekim kao što ste Vi! Kreirajte svoj potpuno besplatan profil sad\n19 godina, 183cm visina, crna kosa, smedje oci, 72kg\nnormalan muskarac u potrazi za druzenjem i avanturom\nako živite blizu Šabac, ćaskajmo ako imate


Općina Gradačac je nosilac certifikata BFC SEE\nOpćina Gradačac je odlukom Regionalnog Savjeta BFC SEE uspješno okončala proces certifikacije za općinu sa povoljnim poslovnim okruženjem (Business Friendly Certification) i postala nosilac regionalnog BFC SEE certifikata.\nProgram certifikacije općina i gradova sa povoljnim poslovnim okruženjem je regionalni proces koji se od 2013. godine provodi u Federaciji BiH. Radi se o procesu koji omogućava ocjenu kvaliteta lokalnih zajednica u pogledu potencijala koje nude potencijalnim investitorima u svim aspektima koji čine lokalni ekonomski razvoj. Program certifikacije se provodi i na području Hrvatske, Srbije, Makedonije i Crne Gore.\nDo sada je kroz ovaj proces prošlo ili je trenutno u evaluaciji sveukupno 20 općina i gradova sa područja Federacije BiH. Evaluacija općina i gradova se provodi u skladu sa važećim regionalnim standardom BFC SEE.\nNa području Federacije BiH proces provodi BFC SEE Mreža Federacije BiH koju čini 6 institucija: Federalno ministarstvo razvoja, poduzetništva i obrta, Privredna/Gospodarska komora Federacije BiH te regionalne razvojne agencije NERDA, REDAH, REZ i SERDA.\nNa putu do certifikata općine i gradovi trebaju ispuniti niz kriterija i pot-kriterija koji podrazumijevaju unapređenje administrativnih procedura, jačanje transparentnosti, smanjivanje birokratije i pribavljanje svih dokumenata i podataka neophodnih privrednicima i potencijalnim ulagačima u planiranju poslovanja i donošenju investicionih odluka.


Mađari grade stadion u Bačkoj Topoli vredan 9,5 miliona evra! – NOVINE\nMađari grade stadion u Bačkoj Topoli vredan 9,5 miliona evra!\nStadion u Bačkoj Topoli koji se gradi zahvaljujući donaciji Fudbalskog saveza Mađarske u iznosu od 9,5 miliona evra, poboljšaće fudbalsku infrastrukturu u Srbiji i Fudbalske Akademije u Bačkoj Topoli.\n– Sredstva od donacije koristiće se za izgradnju centralnog terena Akademije u Bačkoj Topoli. To će biti novi stadion, kao i prateći objekti koji će ispunjavati visoke standarde i zahteve današnjeg fudbala – rekao je Žemberi.\nU Bačkoj Topoli su ponikli mnogi poznati fudbaleri, poput Zvezdana Terzića, Zlatka Krmpotića, Nikole Žigića, Andrije Kaluđerovića i trenutno najboljeg srpskog igrača DušanaTadića.\nNik Kirjos šokirao Đokovića i izbacio ga sa turnira u Akapulku


Putin: Rusija treba da razvija svoju tehnologiju za tečni gas - Sputnjik Srbija\n16:14 13 Maj 2021\nPutin: Rusija treba da razvija svoju tehnologiju za tečni gas\n16:00 08.12.2017 (osveženo 19:23 08.12.2017) Preuzmite kraći link\nPredsednik Rusije Vladimir Putin izjavio je da je uveren da će druga i treća etapa izgradnje Zavoda za proizvodnju tečnog gasa „Jamal“ biti završene pre roka, kao što je bila i prva.\nU petak je održana ceremonija pokretanja prvog tankera u okviru projekta „Jamal SPG“.\n„Ovo je samo prva etapa velikog projekta od 16,5 miliona tona. Uveren sam da će druga etapa biti realizovana pre roka, već sledeće godine, a najverovatnije će i treća etapa biti završena pre roka, takođe već krajem sledeće, u krajnjem slučaju, početkom 2019. godine“, rekao je Putin na ceremoniji.\nOn je podsetio na to da je planirana četvrta etapa projekta „Jamal SPG“, koja će biti zasnovana na isključivo ruskoj tehnologiji.\nPrema mišljenju ruskog lidera, početak realizacije projekta „Jamal SPG“ podstaći će razvoj nuklearne brodogradnje i Severnog morskog puta.\n„To znači ne samo dobijanje mineralnih resursa i stvaranje takvih preduzeća za eksploataciju tečnog gasa, to znači i dalji razvoj nuklearne brodogradnje“, rekao je Putin.\nRazvoj flote ledolomaca i Severnog morskog puta omogućiće da se gas s „Jamala“ isporučuje u sve delove sveta tokom cele godine, dodao je ruski predsednik.\nPutin je naglasio da je neophodno razvijati kapacitete za eksploataciju tečnog gasa i stvarati uslove za razvijanje lokalnih resursa u proizvodnji opreme neophodne za čuvanje i transport ovog energenta.\nPutin je istakao da je neophodno povećati potražnju za tečnim prirodnim gasom i unutar Rusije.\n„Njegova upotreba može da bude proširena na isporuke u udaljena naselja koja nemaju gas sa mreže, na to da se javni saobraćaj preusmeri na čistije i ekonomičnije motorno gorivo, a u toj sferi, uzgred, već imamo odlične specijalne programe“, rekao je Putin.\nKompanija „Jamal SPG“ radi na arktičkom ostrvu Jamal, poznatom po velikim nalazištima energenata. Na severoistoku poluostrva, nadomak naselja Sabeta, gradi se najveći industrijski i transportni čvor u regionu.\nSabeta se nalazi na teritoriji Južnotambejskog gasnog nalazišta. U tom naselju već rade fabrika u kojoj se prirodni gas pretvara u tečno agregatno stanje i skladište „plavog goriva“. Tu je izgrađena i luka koja je postala najveća kapija Severnog morskog puta, glavnog pomorskog puta Rusije na Arktiku.\nnuklearna brodogradnja, tečni prirodni gas, tečni gas, Jamal SPG, Vladimir Putin, Jamal, Arktik


Cvijanović: Od 1. januara rast plata u prosvjeti za osam odsto - Leutar.net\nHomeVijestiRepublika SrpskaCvijanović: Od 1. januara rast plata u prosvjeti za osam odsto\n1. septembra 2018. Leutar Republika Srpska, Vijesti 0\nSBANJALUKA – Predsjednik Vlade Republike Srpske Željka Cvijanović izjavila je da će plate radnicima u prosvjeti od 1. januara naredne godine biti uvećane za osam odsto, za što će u budžetu biti potrebno obezbijediti dodatnih 20 miliona KM. Cvijanovićeva je nakon sastanka sa predstavnicima Sindikata obrazovanja, nauke i kulture Srpske istakla da time počinje dogovoreno postepeno usklađivanje koeficijenata prosvjetnih radnika sa ostalim u javnom sekotru.\n„Nikakav problem nije da se razgovara. Ne funkcionišem po principu ultimatuma, smatram da su nepotrebni i da Konfederacija, kao i svi drugi, podržavaju činjenicu da smo povećali plate i da radimo na nekim drugim mjerama za dalje povećanje plata“, rekla je Cvijanovićeva novinarima u Banjaluci.\n„Pretpostavljam da su zadovoljni činjenicom da rastu prihodi što pokazuje da se privreda oporavlja, ali i da kontrolni organi, iako tu ima još prostora za poboljšanje, rade solidnije posao nego ranije“, rekla je Cvijanovićeva.\nOna je dodala da je već pokušala da pojasni određena pitanja koja je Konfederacija delegirala, poput preduzeća „Željeznice Republike Srpske“.\n„Specifična je situacija u `Željeznicama` s obzirom na to da se u tom preduzeću vodi dirigovano, ciljano restrukturisanje koje je podrazumijevalo angažman Vlade, Svjetske banke i uprave koja mora da vodi taj proces“, istakla je Cvijanovićeva.\nTepavčević je u otvorenom pismu kabinetima predsjednika Vlade i predsjednika Srpske naveo da će to biti urađeno jer vlast nije prihvatila zahtjev ovog sindikata da bude organizovan sastanak o temama opšteg kolektivnog ugovora Srpske i posebnog kolektivnog ugovora za zaposlene u jedinicama lokalne samouprave, kolektivnog ugovora za zaposlene u „Željeznicama“ i kolektivnog ugovora Naftne industrije.


Objavio luisfigo 20. novembar 2015. Prijavi dokument\nTermin „nasilje u porodici“ prvi put je upotrebljen u ranim 70-tim godinama HH veka da bi se imenovalo nasilje i zloupotreba koju muškarci vrše nad svojim odraslim partnerkama. Još traju debate o tome da li je to pravo ime, da li ono može da se primeni na homoseksualne odnose i slučajeve u kojima su muškarci žrtve, a žene učinioci. Nasilje u porodici je obrazac neprekidnog nastavljanja nasilja i zloupotrebe. To je situacija ponovljene viktimizacije, gde je žrtva ranjiva baš zbog toga što deli dom sa svojim napadačem, a ima osećaj lojalnosti, ili čak i ljubavi prema njemu.\nDugo se smatralo da je primena nasilja prema članovima porodice, posebno između bračnih i vanbračnih partnera, porodična i privatna stvar, dobro čuvana „porodična tajna“ daleko od društvenog saznanja. Od žrtava ovog nasilja najčešće se čuje „sramota me je da o tome pričam“, „niko mi ne može pomoći“, „sama sam kriva“, a od najbližih rođaka i poznanika „to je njihova privatna stvar“, „ne želim u tome da učestvujem“ itd. Jasno je da se nasilje u porodici, kao i svako drugo nasilje, ne može društveno tolerisati, i da je aktivno suprotstavljanje nasilju, jedna od osnovnih obaveza svake demokratske države.\n2. POJAM PORODICE\nČovečiji život se odvija u porodici, ljudi se rađaju u porodici u njoj se podižu i odrastaju, sami stvaraju porodicu i u porodici umiru. Ona obezbeđuje rađanje i obnavaljanje pokolenja i vrši vaspitanje i osposobljavanje novih naraštaja.\nPorodica je onaj deo društvenog bića i organizatorske strukture društva koji je zajednički svim ljudima, bez obzira na njihovu pripadnost, društvenu moć i uticaj. Istovremeno, porodica je „neminovna sredina“, koju pojedinac ne bira, već je rođenjem zatiče kao takvu, ona je osnova uzrasta i iskustva, ispunjena ili neuspeha, osnova bolesti i zdravlja i ima odlučujući i prvorazredni značaj u vaspitanju i formiranju čoveka. Zdrava i usklađena porodica omogućava nesmetan razvoj pojedinca i predstavlja čvrstu osnovu za pravilan razvoj društva.\nPorodični odnosi i celokupna porodična atmosfera sagledavaju se kroz ostvarivanje vaspitnog uticaja i metode vaspitanja i postojanje socijalno patoloških pojava u porodici. Svađe i tuče među roditeljima ne samo da razbijaju harmoniju porodičnog života, već degradiraju njihov autoritet kod dece. U savremenom društvu ima sve više porodica koje su degradirane i deficijentne i u kojima se porodični odnosi ne odvijaju usklađeno i harmonično.\nDeficijentna (nepotpuna) porodica usled nedostatka jednog roditelja (razvoda braka ili smrti), doprinosi pojavljivanju emocionalne nesigurnosti i nestabilnosti najviše kod dece, dovodi do osećanja usamljenosti i odbačenosti, itd.\nPolicija u zajednici Svetlana Ristović\nŠkolska godina: Svetlana Ristović


Mun pozvao na bliže veze sa Severnom Korejom - Svet - Dnevni list Danas\nPočetna » Svet » Mun pozvao na bliže veze sa Severnom Korejom\nJužnokorejski predsednik Mun Džae-in pozvao je na produbljivanje odnosa sa Severnom Korejom u zamenu za napredak u nuklearnom razoružanju.\n0Piše: Beta 25. septembra 2019. 09.05\nMun, koji se odavno zalaže za bliže veze dve Koreje, rekao je liderima okupljenim u Generalnoj skupštini UN u Nujorku da će Južna Koreja „garantovati bezbednost Severne Koreje“ i izrazio nadu da će Pjongjang učiniti isto za njegovu zemlju.\nTramp je u ponedeljak u UN rekao da bi „uskoro“ moglo doći do novog samita ali nije iznosio detalje.\nMun je izjavio da je Trampov ulazak u Severnu Koreju bio „izuzetan korak koji će ući u istoriju mira na Korejskom poluostrvu i severoistočnoj Aziji“ i naveo da se nada da će „oba lidera nastaviti novim ogromnim korakom“.\nOn je pozvao i na stvaranje „međunarodne mirovne zone“ u Demilitarizovanoj zoni koja deli dve zemlje, gde bi se nalazile kancelarije UN i drugih međunarodnih organizacija.\nJužna Koreja, mun dzae in, Severna Koreja, un\nEU pozvala Severnu Koreju da obustavi provokacije


Predsednik Donald Tramp i njegov kandidat za Vrhovni sud Bret Kavano\nPredsednik Donald Tramp nastavlja sa podrškom Bretu Kavanou koga je predložio za sudiju Vrhovnog suda. Na jednom skupu u Las Vegasu Tramp je Kavanoa opisao kao "džentlmena sa besprekornom reputacijom".\n"On je dobra, dobra osoba" - tako je predsednik opisao sudiju Kavanoa koga je jedna žena optužila da je napastvovao pre 36 godina.\nTramp je jutros na Tviteru napisao: "da je napad na doktorku Ford bio tako ozbiljan kao što tvrdi, ona bi to odmah prijavila ili bi to učinili njeni roditelji. Apelujem da objavi prijave kako bismo saznali tačno vreme i mesto gde se to desilo"\nAdvokati Kristin Blejzi Ford, koja je Kavanoa optužila za napastvovanje, kažu da ona želi da svedoči u Senatu sledeće nedelje, ali samo u slučaju da joj bude garantovana bezbednost.\nTvrde da ona dobija pretnje smrću i da je zajedno sa porodicom morala da ode iz Kalifornije. Bez obzira na to kažu da ipak želi da svedoči pred Odborom za pravosuđe u Senatu.\nPredsedavajući tog odbora, republikanac Čak Gresli, zakazao je javno saslušanje i Kristin Ford i Breta Kavanoa za ponedeljak. Međutim, advokatica Fordove kaže da svedočenje njene klijentkinje neće moći da bude održano u ponedeljak, te da je insistiranje odbora da se taj rok poštuje - arbitrarno.\nAdvokati Kristin Ford takođe traže da se sprovede istraga koja će biti završena pre svedočenja. Fordova je ranije pozvala da istragu sprovede FBI.\nIpak, sudija Bret Kavano pristao je da svedoči u Senatu u ponedeljak i da ispriča svoju verziju događaja.\n"Biću tamo. Želim da saslušanje bude održano što pre, kako bih skinuo ljagu sa svog imena", napisao je Kavano predsedavajućem Gresliju.\nMediji prenose da je i Kavanou prećeno smrću.\nPredsednik Donald Tramp predložio je sudiju Breta Kavanoa za mesto u Vrhovnom sudu sa kojeg je u penziju otišao sudija Entoni Kenedi.\nRepublikanski senatori pokušavaju da potvrde nominaciju Kavanoa do 1. oktobra, kada sud počinje novo zasedanje. Drugi rok im je pre 6. novembra kada će biti održani izbori za Kongres, jer žele da pokažu biračima kako su ispunili obećanje iz kampanje i u Vrhovni sud postavili još jednog konzervativnog sudiju.\nKristin Blejzi Ford je za "Vašington Post" rekla da je Bret Kavano seksualno napastvovao na jednoj zabavi, kada je imala 15, a on 17 godina. Rekla je da je Kavano bio pijan, da je oborio na krevet, legao preko nje i pokušao da joj skine odeću. Tvrdi da joj je zapušio usta kada je pokušala da vrišti i da se uplašila da bi mogao nenamerno da je ubije pre nego što je uspela da pobegne.


„Oslepeti“ neprijatelja: Ruska sredstva za radio-elektronsku borbu među najboljima na svetu - Sputnjik Srbija\n04:34 07 Maj 2021\n„Oslepeti“ neprijatelja: Ruska sredstva za radio-elektronsku borbu među najboljima na svetu\n14:02 25.04.2021 (osveženo 14:48 25.04.2021) Preuzmite kraći link\nU Rusiji je 15. aprila obeležen Dan specijalista za radio-elektronsku borbu (REB). Eksperti pišu da su ruska sredstva za radio-elektronsku borbu među najboljima na svetu i da je u toku je ponovno opremanje ruskih snaga najnovijim modelima tehnike koja po mnogim parametrima nadmašuje strane analoge.\nPre 117 godina, tokom rusko-japanskog rata branioci Port Artura blokirali su radio-prenose neprijateljskih brodova koji su usmeravali paljbu na tvrđavu.\nDanas rusko vojno rukovodstvo smatra da je potencijal jedinica za radio-elektronsku borbu efikasan i ekonomski isplativ „način za postizanje nadmoći u informaciono-telekomunikacionom prostoru“.\nMediji: Rusija u slučaju rata može blokirati komunikacije NATO-a u Evropi\nVojska navodi da je sada ključni podsticaj za modernizaciju sredstava radio-elektronske borbe razvoj stranih sistema državne i vojne uprave, kao i da strane države prave vojnu opremu na osnovu „informacionih i radio-elektronskih tehnologija“.\nSpecifična vrsta borbenih dejstava\nNa savremenom ratištu, trupe REB su u stanju da izvode široki spektar zadataka. Sredstva za radio-elektronsku borbu su tesno povezana sa aktivnostima PVO, izviđanjem, antiterorističkim operacijama, kao i funkcionisanjem automatizovanih kontrolnih sistema.\nGlavni zadaci snaga REB su blokiranje komunikacije i ometanje različite elektronske opreme protivnika. U praksi su u stanju da remete upravljanje neprijateljskim jedinicama, obezbede protivvazduhoplovnu odbranu i ometaju izviđanje neprijatelja.\nKako kažu eksperti, sve to omogućava suzbijanje gotovo svih vazdušnih napada, visokotehnoloških kopnenih i morskih platformi. Takođe, sistemi za radio-elektronsku borbu oduzimaju neprijatelju sposobnost da koordiniše dejstva vojnih grupa.\nRuski radar „Strategija“ - neprobojni zid za NATO brodove\n„Bez aktivnog korišćenja kompleksa REB već je, u principu, nezamislivo sprovođenje borbenih dejstava. S jedne strane, sredstva za radio-elektronu borbu omogućavaju zaštitu sopstvenih snaga od neprijateljskih dejstava. S druge strane, doprinose ispunjavanju zadataka u interesu trupa u ofanzivi remeteći rad neprijateljskih sistema“, objasnio je za „RT“ osnivač portala „Militari Raša“ Dmitrij Kornjev.\nPrema rečima eksperta, uspešna radio-elektronska borba u suštini „oslepljuje“ neprijatelja.\nNeprijatelj je u tom slučaju onemogućen da prima aktuelne informacije, kao i da upravlja jedinicama i oružjem, objašnjava on. Pored toga, sredstva REB su u stanju da prikriju manevre sopstvenih i savezničkih kopnenih i vazdušnih formacija.\nVojni ekspert Jurij Ljamin je u razgovoru za „RT“ govorio o sve većem značaju sredstava REB.\n„Radio-elektronska borba je i ranije igrala veliku ulogu, ali u poslednje vreme posebno dobija na značaju, jer danas tokom borbenih dejstava prioritetni značaj imaju sredstva i sistemi za komunikaciju, bespilotne letelice i druga tehnika koja prima i prenosi informacije“, objasnio je Ljamin.\nIstovremeno, general-major Jurij Lastočkin koji rukovodi jedinicama radio-elektronske borbe kaže da se korišćenje perspektivnih sredstava za radio-elektronsku borbu po efikasnosti približava sistemima za visokopreciznu paljbu.\nLastočkin je saopštio da je Ministarstvo odbrane Rusije pripremilo dokument kojim se definiše strategija za poboljšanje ruskog sistema za radio-elektronsko ratovanje.\nKopneni višenamenski modul za ometanje "Krasuha 4" na taktičko-specijalnim vežbama jedinica za radio-elektronsku borbu ruske vojske na poligonu "Sverdlovski"\nPrema njegovim rečima, praktična primena strategije će dovesti do značajnog povećanja doprinosa snaga REB u „sticanju nadmoći u upravljanju snagama i primeni oružja“.\n„Prema našim procenama, kvalitativne izmene u razvoju sistema za naoružanje snaga REB i poboljšanje oblika i načina njihove borbene primene će u bliskoj budućnosti omogućiti da radio-elektronsko borba preraste u specifičnu vrstu borbenih dejstava, u okviru koje će se praktično rešavati sudbina svih postojećih i budućih operacija i borbenih dejstava“, istakao je general-major.\nNadmašuje strane analoge\nU materijalima ruskog Ministarstva odbrane se navodi da je trenutno u toku ponovno opremanje snaga za radio-elektronsko ratovanje najnovijim modelima tehnike, koja „po svojim taktičko-tehničkim karakteristikama ne zaostaju, a po mnogim parametrima nadmašuju strane analoge“.\nDostignuća Moskve na polju radio-elektronske borbe priznaju i američke vlasti. U martu su specijalisti američke Računovodstvene komore pripremili izveštaj u kojem tvrde da je Rusija, zajedno sa Kinom, postigla značajan napredak u unapređenju svog potencijala „u oblasti borbe u elektromagnetnom spektru i uopšte korišćenju ovog spektra“.\nPrimera radi, najnovija stanica „Krasuha S4“ može da na opasnoj blizini detektuje udarnu neprijateljsku avijaciju i ometa rad njene opreme. Ta stanica „lovi“ radarski signal aviona koji se približava i blokira ga, čime onemogućuje protivnika da nišani i puca.\n„Uz pomoć jedinstvene opreme, ovaj sistem može podjednako efikasno da deluje na sve vazdušne mete. U isto vreme, ni brzina, ni visina letelice protivnika ne utiču na borbene mogućnosti 'Krasuhe'“, navedeno je u dokumentima Ministarstva.\nSAD izgubile primat pred Rusijom u radio-elektronskoj borbi\nPored „Krasuhe“, treba izdvojiti i „Stupor“ – prvo rusko oružje za borbu protiv dronova, kao i multifunkcionalni sistem „Stilet“.\nMeđutim, ovde se ne završava lista ruskih sredstava za radio-elektronsko borbu koja mogu da se koriste u svrhe PVO. Ruska industrija proizvodi i sisteme kao što su „Silok“, „Solaris N“, „Borisoglebsk 2“, kao i „Polje 21M“.\nS tim u vezi, Kornjev kaže da u naoružanje ruske vojske neprestano stižu modernizovani i potpuno novi modeli.\nSa svoje strane, Ljamin ističe da je Rusija jedna od malobrojnih zemalja koja je u stanju da samostalno proizvodi sisteme za radio-elektronsko ratovanje različitog dometa, kao i da su ruska sredstva REB jedna od najboljih na svetu.\nRuski radio-elektronski sistemi presudni čak i za svemirske ratove\npotencijal, Rusija, radio-elektronsko ratovanje, radio-elektronski sistemi, radio-elektronska borba